
	讘讬诪讬 诇讘讜谞讬讱 诪讛讜 讗爪诇讱. 诇讗 诪砖讜诐 砖讬砖 诇讞诇拽 讘讬谉 谞讚讜转 诇诇讬讘讜谉 讚讛讗 讗诪专 专''注 讘驻专拽 讘诪讛 讗砖讛 讬讜爪讗讛 (诇拽诪谉 讚祝 住讚:) 讛专讬 讛讬讗 讘谞讚转讛 注讚 砖转讘讗 讘诪讬诐 讗诇讗 诇驻讬 砖讬讚注 讗诇讬讛讜 砖讻讱 讛讬讛 讛诪注砖讛 (讻转讜讘讜转 讚祝 住讗. 讜砖诐) 讙讘讬 砖诪讜讗诇 诪讞诇驻讗 诇讬讛 讚讘讬转讛讜 讘讬讚讗 讚砖诪讗诇讗 讛讬讬谞讜 讘讬诪讬 诇讬讘讜谞讛 讗讬谉 谞专讗讛 讻讚驻讬专砖转讬 讜专''转 驻讬专砖 砖讛讬讜 专讙讬诇讬诐 诇讟讘讜诇 砖转讬 讟讘讬诇讜转 讗讞转 诇住讜祝 砖讘注讛 诇专讗讬讬转讛 砖讛讬讗 讟讛讜专讛 诪讚讗讜专讬讬转讗 讘讛讱 讟讘讬诇讛 讜讗讞转 诇住讜祝 讬诪讬 诇讬讘讜谉 诇讻讱 讛讬讛 诪讬拽诇 讗讜转讜 讛讗讬砖 讜专砖''讬 讛讬讛 谞讜讛讙 讗讬住讜专 诇讛讜砖讬讟 诪驻转讞 诪讬讚讜 诇讬讚讛 讘讬诪讬 谞讚讜转讛 讜谞专讗讛 诇专''讬 砖讬砖 住诪讱 诪住讚专 讗诇讬讛讜 讚拽转谞讬 讗诪专 诇讛 砖诪讗 讛讘讗转 诇讜 讗转 讛砖诪谉 砖诪讗 讛讘讗转 诇讜 讗转 讛驻讱 讜诪讬讛讜 讛转诐 诪住讬讬诐 讜谞讙注 讘讬讱 讘讗爪讘注 讛拽讟谞讛 讜诪驻专拽 讗注''驻 (砖诐) 讚讗诪专 讗讘讬讬 诪谞讞' 诇讬讛 讗驻讜诪讬讛 讚讻讜讘讗 讜专讘讗 诪谞讞' 诇讬讛 讗讘讬 住讚讬讗 讗讬谉 专讗讬讛 讻讬 砖诪讗 讚讜拽讗 讘诪讝讬讙转 讛讻讜住 砖讬砖 讞讬讘讛 讬讜转专 讻讚讗诪专 讛转诐 讗讘诇 砖讗专 讚讘专讬诐 诇讗 讜诪讛讻讗 讚拽讗诪专 讗讻诇 注诪讬 讜砖转讛 注诪讬 讬讻讜诇 诇讛讬讜转 砖诇讗 讛拽驻讬讚 讗诇讗 注诇 讛砖讻讬讘讛: 诪讟讛 讞讚讗 讛讜讗讬. 讜驻诇讟讬 讘谉 诇讬砖 砖谞注抓 讞专讘 讘讬谞讜 诇讘讬谞讛 (住讻讛讚专讬谉 驻''讘 讚祝 讬讟:) 讗讬讻讗 诇诪讬诪专 砖专讞讜拽 诪诪谞讛 讛讬讛 讘讬讜转专 讜讛讬讛 驻转讜讞 诇专讛''专 砖诇讗 讛讬讛 诪砖讜诐 讬讞讜讚 讗讜 砖诪讗 住讘专 讻砖讗讜诇 砖诇讗 讛讬转讛 诪拽讜讚砖转 诇讚讜讚 讜诪讞诪讬专 注诇 注爪诪讜 讛讬讛 诪诇讘讗 注诇讬讛: 专砖''讬 讙专讬住 [讜讻谉 专''转] 讜讗诇讜 转谞谉 讛谞讬 讚讗诪专谉 讜诪讘讬讗 专讗讬讛 讚讗讜诪专 讘诪讚专砖 (驻' 诪砖驻讟讬诐) 讻诇 诪拽讜诐 砖谞讗诪专 讜讗诇讛 诪讜住讬祝 注诇 讛专讗砖讜谞讬诐 讗诇讛 驻住诇 讗转 讛专讗砖讜谞讬诐 讜注诇 讛诪讚专砖 拽砖讛 诇专''讬 讚讗诇讛 讚讘专讬 讛讘专讬转 (' 讘专讬诐 讻讞) 拽讗讬 讗诪讛 砖讻转讜讘 诇诪注诇讛: 砖''诪 讜讗诇讜 转谞谉. 讚诇讗 拽转谞讬 讘转专 讛讻讬 讻讚拽转谞讬 讘诪转谞讬转讬谉: 讗讜讻诇 专讗砖讜谉 讜讗讜讻诇 砖谞讬. 讗讬 转谞谉 讗讜讻诇 专讗砖讜谉 诇讞讜讚 诇讗 讛讜讛 讬讚注讬谞谉 诪讬谞讬讛 讗讜讻诇 砖谞讬 讜讗讬 转谞讗 讗讜讻诇 砖谞讬 讛讜讛 讗诪讬谞讗 讚讗讜讻诇 专讗砖讜谉 谞诪讬 讟诪讜讬讬 诪讟诪讗: 讜讛砖讜转讛 诪砖拽讬谉 讟诪讗讬诐. 诇讗 砖讬讬讱 讘讛讜 专讗砖讜谉 讜砖谞讬 讚诇注讜诇诐 诪砖拽讬谉 转讞诇讛 讛讜讜 讗注''讙 讚讗讻转讬 诇讗 谞讙讝专 讻诪讜 砖讗驻专砖 讘住诪讜讱 诪''诪 讛讬讛 讘讚注转诐 诇讙讝讜专 诪讬讚 讜爪专讬讻讗 诇讗砖诪注讬谞谉 诪砖拽讬谉 讜讗讜讻诇讬谉 讻讚讗诪专 讘住诪讜讱 讚讛讱 讚诪砖拽讬谉 诇讗 砖讻讬讞 讜讗讬 转谞讗 诪砖拽讬谉 讛''讗 讚讜拽讗 诪砖拽讬谉 讚讞诪讬专讬 讗讘诇 讗讜讻诇 诇讗 驻住讬诇 讻诇诇: 讜讛讘讗 专讗砖讜 讜专讜讘讜 讘诪讬诐 砖讗讜讘讬谉. 讜讗''转 转讬驻讜拽 诇讬讛 砖讛讜讗 讟讘讜诇 讬讜诐 讜讬''诇 讚谞驻拽讗 诪讬谞讛 讚讗驻讬诇讜 讛注专讬讘 砖诪砖讜 驻讜住诇 注讚 砖讬讞讝讜专 讜讬讟讘讜诇: 讜讟讛讜专 砖谞驻诇讜 注诇 专讗砖讜 讻讜': 讜讗''转 诪''砖 讚讘讟讛讜专 诇讗 讙讝专讜 讻''讗 讘谞驻诇 讜诇讗 讙讝专讜 谞诪讬 讘讘讬讗讛 讻诪讜 讘讟讘讜诇 讬讜诐 讜谞专讗讛 诇专''讬 讚讘讟讛讜专 诇讗 专爪讜 诇讙讝讜专 讬讜转专 讗诇讗 讚讜拽讗 讘谞驻讬诇讛 讻诪讜 砖专讙讬诇讬诐 诇讛驻讬诇 注诇讬讛诐 诪讬诐 砖讗讜讘讬诐 讗讞专 砖讟讘诇讜 讘诪讬诐 住专讜讞讬诐 讻讚讗诪专 讘住诪讜讱 讜讛讬讜 谞讜转谞讬诐 注诇讬讛诐 讙' 诇讜讙讬诐 诪讬诐 砖讗讜讘讬诐 [讜注''注 转讜住' 讙讬讟讬谉 诪讝. 讚''讛 专讘讗]:





专讘讬谞讜 讞谞谞讗诇

讜讗祝 注诇 讙讘 讚驻诇讬讙讗 讚专' 驻讚转 讜诪讛讗 注讜讘讚讗 谞诪讬 讚讛讛讜讗 讚拽专讗 讜砖谞讛 讜砖诪砖 转"讞 讛专讘讛 讜诪转 讘讞爪讬 讬诪讬讜 讜砖讗诇 讗诇讬讛讜 讗转 讗砖转讜 讘讬诪讬 (谞讚讜转讬讱) [诇讘讜谞讬讱] 诪讛讜 讗爪诇讱. 驻讬专讜砖 讘讝' 讬诪讬 谞拽讬讬诐 [讜讛讬讗] (讜讗祝) 讗诪专讛 诇讜 讗讻诇 注诪讬 讜砖转讛 注诪讬 讜讬砖谉 注诪讬 讘拽讬专讜讘 讘砖专 讜诇讗 注诇讛 注诇 讚注转讜 讚讘专 讗讞专 讗诪专 诇讛 讘专讜讱 讛诪拽讜诐 砖讛专讙讜 砖诇讗 谞砖讗 驻谞讬诐 诇转讜专讛 砖谞讗' 讜讗诇 讗砖讛 讘谞讚转 讟讜诪讗转讛 诇讗 转拽专讘. 讘诪注专讘讗 讗诪专讬 讻讱 讗诪专讛 诇讜 诪讟讛 讞讚讗 讛讜讛 讜住讬谞专 诪驻住讬拽 讘讬谞讬讛诐:
驻砖讟谞讗 诪诪转谞讬转讬谉 讚转谞讬 讗讬谉 驻讜诇讬谉 诇讗讜专 讛谞专 讜讗讬谉 拽讜专讬谉 诇讗讜专 讛谞专 讗诇讜 诪谉 讛讛诇讻讜转 砖讗诪专讜 讘注诇讬讬转 讞谞谞讬讗 讘谉 讞讝拽讬讛 讘谉 讙专讜谉 砖"诪 讗诇讜 转谞谉 砖讻讘专 讛讝讻专谞讜诐 讜诇讗 诪讛 讚讘注讜 诇诪讬诪专 诇拽诪谉:




转"专 诪讬 讻转讘 诪讙讬诇转 转注谞讬转 讗诪专讜 讞谞谞讬讛 讘谉 讞讝拽讬讛 讘谉 讙专讜谉 讜住讬讬注转讜 砖讛讬讜 诪讞讘讘讬谉 诇讛讝讻讬专 讬诪讬 爪专讜转 讘砖诪讞讛. 讗专砖讘"讙 讗祝 讗谞讜 讻讜' 砖讗诇诪诇讗 讛讜讗 谞讙谞讝 住驻专 讬讞讝拽讗诇 砖讚讘专讬讜 住讜转专讬谉 讚讘专讬 转讜专讛 驻讬专讜砖 讬砖 讘住驻专 讬讞讝拽讗诇 讚讘专讬诐 砖诪专讗讬谉 讻讗讬诇讜 住讜转专讬 讚"转 讻讙讜谉 拽专讘谞讜转 讛诪讜注讚讬诐 讜讞谞讜讻讜转 讜讻讬讜爪讗 讘讛谉. 讜讘讗 讞谞谞讬讗 讘谉 讞讝拽讬讛 讜讚专砖谉 讻讙讜谉 (讛讻转讜讘 讻转"讬 讜谞转讘专专 砖住驻专 讬讞讝拽讗诇 讜讛转讜专讛 砖讜讬谉:




驻讬住' 砖诪讜谞讛 注砖专 讚讘专讬诐 讙讝专讜 讘讜 讘讬讜诐 讜讗诇讜 讛谉 讚转谞谉 驻讜住诇讬谉 讗转 讛转专讜诪讛 讛讗讜讻诇 讗讜讻诇 专讗砖讜谉 讜讛讗讜讻诇 讗讜讻诇 砖谞讬 讻讜' 驻讬' 讗讜讻诇 专讗砖讜谉 讛讜讗 砖谞讙注 讘讜 讛砖专抓 讜讗讜讻诇 砖谞讬 讛谞讜讙注 讘诪砖拽讬谉 讘诪讛 砖谞讙注 讘讜 讛砖专抓 讗讘诇 讗讜讻诇 诇讗 砖讗讬谉 讗讜讻诇 诪讟诪讗 讗讜讻诇 讜砖谞讬讛诐 讗诇讬讘讗 讚专' 讬讛讜砖注 讛讗讜讻诇 讗讜转诐 砖谞讬 讛讜讗 讜驻讜住诇 讗转 讛转专讜诪讛 讚转谞谉 讘讟讛专讜转 驻专拽 讘' 专' 讬讛讜砖注 讗讜诪专 讛讗讜讻诇 讗讜讻诇 专讗砖讜谉 讜讗讜讻诇 砖谞讬 砖谞讬 讜讛砖讜转讛 诪砖拽讬谉 讟诪讗讬诐 砖讗诇讜 讻讜诇谉 驻讜住诇讬谉 讙讜驻讜 砖诇 讗讚诐 讻讚转谞谉 讘诪注讬诇讛 驻专拽 讚' 讻诇 讛讗讜讻诇讬谉 诪爪讟专驻讬谉 诇驻住讜诇 讗转 讛讙讜讬讛 讻讘讞爪讬 驻专住 驻讬专讜砖 讗讜讻诇讬谉 讟诪讗讬诐. 讜讻诇 讛诪砖拽讬诐 驻讬专讜砖 讛讟诪讗讬谉 诪爪讟专驻讬谉 诇驻住讜诇 讗转 讛讙讜讬讛 讘专讘讬注讬转. [讜讛讘讗 专讗砖讜 讜专讜讘讜 讘诪讬诐 砖讗讜讘讬谉] 讜讟讛讜专 砖谞驻诇讜 注诇 专讗砖讜 讜注诇 专讜讘讜 讙' 诇讜讙讬谉 诪讬诐 砖讗讜讘讬谉 驻讜住诇讜 讘转专讜诪讛 驻讬' 诇讜诇讬 砖讗诪专 讻讬 讘讟讛讜专 讟讬诪讗讜讛讜 诇讗 注诪讚讛 讘讟诪讗 砖诇讗 讟讬讛专讜讛讜. 讙讝专讜 注诇 讛住驻专 诪驻谞讬 砖讛讬讜 诪爪谞讬注讬谉 讗讜讻诇讬谉 砖诇 转专讜诪讛 讙讘讬 讛住驻专讬诐 讜讛讬讜 讛注讻讘专讬诐 讘讗讬谉 注诇 讛讗讜讻诇讬谉 讜诪驻住讬讚讬谉 讛住驻专讬诐. 讬讚讬诐 诪驻谞讬 砖讛谉 注住拽谞讬讜转 讞讬讬砖讬谞谉 讚讬诇诪讗 谞讙注讜 讘讟讜诪讗讛 讛诇讻讱 讙讝专讜 讘讛讜 讟讜诪讗讛 讜诪转讞诇讛 讙讝专讜 注诇 讛讬讚讬诐 讛谞讜讙注讜转 讘住驻专 诇讛讬讜转 驻讜住诇讬谉 讛转专讜诪讛 讻讚讬 砖诇讗 讬讛讜 诪爪讜讬谉 诇讬讙注 住"转 讗诇讗 讘诪驻讛 讜讙讝专讜 谞诪讬 注诇 讛讗讜讻诇讬谉 砖谞讟诪讗讜 诪谉 讛诪砖拽讬谉 砖谞讟诪讗讜 诪讞诪转 讬讚讬诐 砖讬驻住诇讜 讛转专讜诪讛 讙讝讬专讛 诪砖讜诐 诪砖拽讬谉 砖谞讟诪讗讜 诪讞诪转 砖专抓. 讜注诇 讛讻诇讬诐 砖谞讟诪讗讜 讘诪砖拽讬谉 讛讘讗讬诐 诪讞诪转 砖专抓 讙讝讬专讛 诪砖讜诐 讝讘. 讟讘讜诇 讬讜诐 讗住讬拽' 住诪讬 诪讻讗谉 讟讘讜诇 讬讜诐 讜讗住讬拽' 砖诇诪讛 转讬拽谉 讟讜诪讗讛 诇讬讚讬诐 诇拽讚砖讬诐 讜讛诇诇 讜砖诪讗讬 讙讝专讜 诇转专讜诪讛 谞诪讬 讜诇讗 拽讘讬诇讜 诪讬谞讬讬讛讜 讗转讜 转诇诪讬讚讬讛谉 讙讝专讜 讜拽讘讬诇讜 诪谞讛讜谉 讗诪专 专讘 讬讛讜讚讛 讘讬"讞 讚讘专 谞讞诇拽讜 讜讘讬"讞 讙讝专讜 讜讗住讬拽' 讘讬"讞 砖谞讞诇拽讜 讘讜 讘讬讜诐 诇诪讞专 讛讜砖讜讜:






专诪讘"谉

讘讬诪讬 诇讘讜谞讱 诪讛讜 讗爪诇讱. 驻讬' 讛讬' 讬讜讚注 讗讘讗 讗诇讬讛讜 砖讟注讛 讗讜转讜 转诇诪讬讚 讘讻讱 诇驻讬讻讱 砖讗诇 (诇讜) [诇讛] 讻谉 讗讘诇 诇讗 诪驻谞讬 砖讬讛讗 砖讜诐 拽讜诇讗 讘讬诪讬 诇讘讜谉 诪讘讬诪讬 谞讚讜转 讜谞专讗讛 砖讝讛 讛诇讬讘讜谉 讛讜讗 诇讗讞专 砖转讬拽谉 专讘讬 砖讗诐 专讗转讛 讬讜诐 讗' 讗讜 讘' 讜讙' 砖讬讛讗 诪讜谞讛 砖砖讛 [谞"讗 - 砖讘注讛] 讜讛诐, 讜诪讗讞专 砖讛砖诇讬诪讛 砖讘注讛 讬诪讬诐 诪转讞诇转 专讗讬讬' 拽讜专讬谉 讗讜转谉 [讛诪讜转专] 讬诪讬 诇讬讘讜谉 诇讜诪专 砖讗讬谞讜 讬诪讬 谞讚讜转 砖讻讘专 讬爪讗讛 诪讛谉 讜讛谉 讬诪讬 诇讘讜谉 诇驻讬 砖讛诐 谞拽讬讬诐, 讜讛讬' 讗讜转讜 讛转诇诪讬讚 诪讬拽诇 讘讚讘专 诪驻谞讬 砖讛讬讗 讞讜诪专讗 诪讚讘专讬讛诐. 讜讗祝 注诇 驻讬 砖诇讗 讟讘诇讛 讛讬' 诪讬拽诇, 诇驻讬 砖诇讗 讛讬' 讬讜讚注 诇讟讘讬诇转 谞讚讛 注讬拽专 诪谉 讛转讜专讛, 讜诇讗 讛讬' 讬讜讚注 讛讗 讚转谞讬讗 (住讚:) 转讛讗 讘谞讚转讛 注讚 砖转讘讜讗 讘诪讬诐 讻讚讻' 讻讗谉 专砖"讬 讝"诇, 讜诇驻讬讻讱 谞注谞砖. 讜讗讬谉 讝讛 诪讞讜讜专 砖讬讟注讛 诪讬 砖砖讬诪砖 转"讞 讛专讘讛 讘讻讱 讜诇讗 讛讬讛 讬讜讚注 砖讟讘讬诇转 谞讚讛 诪谉 讛转讜专讛, 讜讻谉 拽砖讬讗 诇讬 砖谞诇诪讜讚 讟讘讬诇转 谞讚讛 诪讻讗谉, 转讛讗 讘谞讚转讛 注讚 砖转讘讜讗 讘诪讬诐, 讚讗"讻 讝拽谞讬诐 讛专讗砖讜谞讬诐 讚诪讜拽诪讬 诇讬' 诇讗 转讻讞讜诇 讜诇讗 转转拽砖讟 讘诪讬谞讬 爪讘注讜谞讬谉, 讟讘讬诇讛 诇谞讚讛 诪谞"诇. 讗讘诇 谞"诇 砖讟讘讬诇讛 诇谞讚讛 讜诇讝讘讛 诪驻讜专砖转 讛讜讗 诪谉 讛转讜专讛, 讘讝讘 讻转讜讘 (讜讬拽专讗 讟讜:讘) 讗讬砖 讻讬 讬讛讬' 讝讘 讻讜' 驻专砖讛 讚讟讜诪讗讛, 讜讻转讬讘 讜讻讬 讬讟讛专 讛讝讘 讜谞讜' 讜住驻专 诇讜 讜专讞抓 讘砖专讜 讘诪讬诐 讞讬讬诐 讜讟讛专, 讜讻砖讘讗 讛讻转讜讘 诇驻专砖 讘讬谉 谞讚讛 讜讝讘讛 讻转讬讘 讜讗砖讛 讻讬 转讛讬' 讝讘讛 讚诐 讬讛讬' 讝讜讘讛 讻诇讜诪专 讟讜诪讗转 讛讝讘 讘诇讜讘谉 讜讛讝讘讛 讘讗讜讚诐 讜讻转讬讘 讜住驻专讛 讜讗讞专 转讟讛专 讘讟讛专讛 讛讗诪讜专讛 诇注谞讬谉 讛讝讘 诇诪注诇讛 讜讝讛讜 谞诪讬 驻砖讜讟讜 砖诇 诪拽专讗 讜诪"砖 砖讗讬谉 讛讝讘讛 爪专讬讻讛 诪讬诐 讞讬讬诐 讗驻砖专 砖专讗讜 专讬讘讜讬 讘讻转讜讘 诪谉 讜讗讞专 转讟讛专 讗讜 诪诪拽讜诐 讗转专 讗讘诇 讟讘讬诇讛 诪驻讜专砖转 讛讬讗 讜讘讛专讘讛 诪拽讜诪讜转 讘转讜专讛 讻谉 砖讻转讜讘 讜讟诪讗 注讚 讛注专讘 讜讟讛专 讜讗讬谉 讻转讜讘 讜专讞抓 讘诪讬诐 讜讗谞谉 诇讜诪讚讬谉 诪谉 讛诪驻讜专砖讬谉 砖讻转讜讘 砖诐 讜专讞抓 讘砖专讜 讘诪讬诐 讜讟诪讗 注讚 讛注专讘 讜讗讬谉 讟讜诪讗讛 驻讜专讞转 讚诪"诪 讗"讗 诇诪讬 砖砖讬诪砖 转"讞 砖诇讗 转讛讗 诇讜 谞讚讛 讘讛讻专转 注讚 砖转讟讘讜诇. 讜诪"砖 专"注 转讛讗 讘谞讚转讛 注讚 砖转讘讜讗 讘诪讬诐, 诪砖诪注 诇讬' 讚讛讬讬谞讜 讗讝讛专讛 诇讗砖讛 砖转讛讗 谞讝讻专转 诇谞讚转讛 讜转讛讬' 诪转专讞拽转 注爪诪讛 讜诪转谞讚讛 诪讘注诇讛 讜诪讟讛专转 讻诇 讬诪讬 谞讚讜转讛 讜讛讗讬 讚拽讗诪专 注讚 砖转讘讜讗 讘诪讬诐 诇讬砖谞讗 讘注诇诪讗 讻诇 讬诪讬 谞讚讜转讛 注讚 砖转砖讬讛专 讜讘诇砖讜谉 讛专讗砖讜谉 砖诇 讝拽谞讬诐 讛专讗砖讜谞讬诐 转谞讬讗 谞诪讬 诇讗 转讻讞讜诇 讜诇讗 转驻拽讜住 注讚 砖转讘讜讗 讘诪讬诐, 讜讝讜 专讗讬' 诇讚讘专讬谞讜. 讜讬砖 诇讚讞讜拽 讜诇讜诪专 砖讟讘讬诇讛 砖讘驻专砖讛 砖讗诪专谞讜, 诇讟讛专讜转 讛讬讗, 讗讘诇 诇讘注诇讛 讗讜 诪讚专"注 讗讜 诪讚专砖讛 讛转诐 讗讱 讘诪讬 谞讚讛 讬转讞讟讗 诪讬诐 砖讛谞讚讛 讟讜讘诇转 讘讛谉 讜讙诐 讝讛 讗讬谞讜 诪转讞讜讜专 讜诪"诪 讗"讗 诇诪砖诪砖 转"讞 讛专讘讛 砖讬拽诇 诪讞诪转 砖诇讗 转讛讗 爪专讬讻讛 讟讘讬诇讛. 讗诇讗 谞驻专砖 讚讟讜讘诇转 讛讬转讛 讗砖转讜 诇住讜祝 讬诪讬 谞讚讜转讛 砖诇 转讜专讛 讜诇驻讬 砖讛讬' 诪讬拽诇 讜驻讜专抓 讙讚专 砖诇 讞讻诪讬诐 谞砖讻讜 谞讞砖 砖讻诇 讚讘专讬讛诐 讻讙讞诇讬 讗砖, 讜讻谉 诪驻讜专砖 讘住' 讛讬砖专 (住讬' 拽谞讚). 讜讬"讗 讚砖讜诪专转 讬讜诐 讻谞讙讚 讬讜诐 讛讬讗 砖谞拽专讗 讬诪讬 诇讬讘讜谉 讜讛讬' 诪讬拽诇 诇驻讬 砖讛讬讗 讞砖砖讗 讘注诇诪讗 讜砖诪讗 诇讗 转专讗讛 讜诇讗 转讘讜讗 诇讬讚讬 讝讬讘讛, 讜住讜祝 讚讘专 砖诇讗 讻讛讜讙谉 谞注砖讛 讜专讗讛 诪讛 注诇转讛 讘讜. 讗讘诇 诇砖讜谉 讛专讗砖讜谉 讬讜转专 谞讻讜谉, 砖讗祝 讘讝讛 诇讗 讛讬' 专讗讜讬 诇讟注讜转 砖讗讬谞讛 讞砖砖讗 讗诇讗 住驻讬专讛 讛讬讗 砖讻砖诐 砖住讜驻专转 砖讘注讛 诇讝讬讘讛 讻讱 住讜驻专转 讗讞讚 诇讗讞讚 砖讛讬讗 讝讬讘讛 拽讟谞讛 讜讗诐 讟讘诇讛 讗驻讬' 讘砖诪讬谞讬 讜砖诪砖讛 讗讬谞讜 讗诇讗 转专讘讜' 专注讛. 讜讗驻砖专 讚诪砖讜诐 讞讜诪专讗 讚讗转讬' 诇讬讚讬 拽讜诇讗 讛讜讗 讚讘讟诇讜讛 诇讟讘讬诇转讛 讘讚讜专讜转 讛讗讞专讜谞讬诐 讜诪砖讜诐 讟讛专讜转 谞讛讙讜 讘讛 转讞讬诇讛: 



讛讗讜讻诇 讗讜讻诇 专讗砖讜谉 讜讗讜讻诇 砖谞讬. 驻讬专"转 讝"诇 砖讗讬谉 讝讛 驻住讜诇讬 讙讜讬讛 讚讛讛讜讗 讘讚讜专讜转 专讗砖讜谞讬诐 谞转拽谞讜. 讜讘诪住' 讬讜诪讗 (驻:) 诪住驻拽讗 诇讛讜 谞诪讬 讘驻住讜诇 讙讜讬' 讗讬 讚讗讜专讬讬讬转讗 讜讛讛讜讗 讗讬谞讜 驻讜住诇 讘诪讙注 转专讜诪讛 讗诇讗 谞驻住诇 讙讜驻讜 诪诇讗讻讜诇 讘转专讜诪讛 讜讟注诪讗 讚讛讛讜讗 诪砖讜诐 讚诪讞讝讬 讻诪讗谉 讚谞讙注讬 讘讛讚讚讬 讜诪讟诪讜 讘诪注讬讜 讜诇讛讻讬 讘注讜 讞爪讬 驻专住 砖谞转诪注讟 讘注讬讻讜诇 诪讻讘讬爪讛 讜讞讝专讜 讘"砖 讜讘"讛 讜谞讝专讜 讗讜讻诇 讻讘讬爪讛 讜砖讬驻住讜诇 讘诪讙注 转专讜诪讛 讜诪驻讜专砖 讘住' 讛讬砖专 (住讬' 专"讛,砖讬"讙): 



讜讛讘讗 专讗砖讜 讜专讜讘讜 讘诪讬诐 砖讗讜讘讬谉 讜讟讛讜专 砖谞驻诇讜 注诇 专讗砖讜 讜注诇 专讜讘讜 讙' 诇讜讙讬谉 诪讬诐 砖讗讜讘讬谉. 驻讬' 谞"诇 讚讗祝 讟讛讜专 拽讗诪专 讜讻"砖 讟讘诇 讜注诇讛 讜谞驻诇讜 注诇 专讗砖讜 讜注诇 专讜讘讜 讙' 诇讜讙讬谉 诪讬诐 砖讗讜讘讬谉 讜诪讻诇诇 讟讛讜专 诇讗 谞驻讬拽. 讜注讜讚 讚注讬拽专 讙讝讬专讛 讘谞驻讬诇讛 讛讜讛 砖讛讬讜 谞讜转谞讬谉 注诇讬讛谉 讙' 诇讜讙讬谉 诪讬诐 砖讗讜讘讬谉 讜讻诇 注讬拽专 诇讗 讙讝专讜 讘讬讗讛 讗诇讗 诪砖讜诐 谞转讬谞讛 砖讛讜拽讘注讛 诇讛诐 讜讘讚讬谉 讛讜讗 讚讛讜"诇 诇诪讬讙讝专 转专讜讜讬讬讛讜 讘讟诪讗 砖讟讘诇 讜诇讗 讻诇诇 讘讟讛讜专, 讗诇讗 讚讗讬 诇讗 讛讗 诇讗 拽讬讬诪讗 讛讗 讻讚诪驻讜专砖 讘讙诪'. 讜讗"转 讘讬讗讛 谞诪讬 讛讗 诇讗 拽讬讬诪讗, 讻讬讜谉 讚讟讛讜专 诇讗 诪讬讟诪讬 (诇讘"讛) [讘讛], 讗"诇 讚讗讬 讘讬讗讛 诇讗 拽讬讬诪讗 讻讜诇讛 讛讗讬 诇讗 讗讬讻驻转 诇谉 砖注讬拽专讛 砖诇 讙讝讬专讛 谞驻讬诇讛 讛讜讗 讜讗"转 诇讟讛讜专 谞诪讬 诇讙讝讜专 讘讬讗讛 讜诪转拽讬讬诪讗 讻讜诇讛 诪讬诇转讗 砖驻讬专 谞讜讻诇 诇讜诪专 讚讘讛讻讬 住讙讬 诇讛讜 讗"谞 砖讗"讗 诇讬讙讝专 讘讟讛讜专 讘讬讗讛 砖讗"讻 讗讬谉 诇讱 讗讚诐 专讜讞抓 讘诪专讞抓 讜诇讗 讘砖讜诐 诪拽讜诐 讘诪讬诐 砖讗讜讘讬谉 讜讗"讗 诇专讜讘 爪讬讘讜专 诇注诪讜讚 讘讙讝讬专讛 讝讜 诇驻讬讻讱 诇讗 讙讝专讜 讻谉 讜讝讛 讛讟注诐 诪住驻讬拽 诇讻诇 讚诪"讛 讙讝讜专 讘讬讗讛 诪驻谞讬 砖讗"讗 诇注诪讜讚 讘讛 讜讗讬 讗转讜 诇讘讟诇讛 转讬讘讟诇 砖讗"讗 诇讙讝讜专 注讜讚 讘讛 讙讝讬专讛 讗讞专转, 讻谉 谞"诇. 讜专讗讬' 诇讚讘专 诪讛讛讜讗 讚讙专住讬' 讘诪住' 讙讬讟讬谉 (讟讝.), 讞爪讬讜 讘谞驻讬诇讛 讜讞爪讬讜 讘讘讬讗讛 诪讛讜, 讜诪砖讻讞转 诇讛 讘讟诪讗 砖讟讘诇, 讜砖"诪 砖诪讟诪讗 讘讻诇 讗讞转 诪砖转讬讛谉 砖讗诇诪诇讗 诇讗 讛讬讜 诪讟诪讗讬谉 讗诇讗 讝讛 讘谞驻讬诇讛 讜讝讛 讘讘讬讗讛 驻砖讬讟讗 讚讞爪讬讜 讘谞驻讬诇讛 讜讞爪讬讜 讘讘讬讗讛 讟讛讜专 讚讛讗 讻讜诇讜 讘谞驻讬诇讛 [诇讝讛] 讗讜 讻讜诇讜 讘讘讬讗讛 [诇讝讛] 谞诪讬 讟讛讜专 讜诇讬讻讗 讚诪讟诪讗 讘砖转讬讛谉, 讜讛转诐 诇讗 拽诪讘注讬讗 诇讬' 讗诇讗 讗讬 诪爪讟专驻讜转 讛讜讗讬诇 讜讻诇 讗讞转 诪讟诪讗 讘驻"注 讜讻讚诪讜讻讞 砖诪注转讗:





专砖讘"讗

讘讬诪讬 诇讘讜谞讬讱 诪讛讜 讗爪诇讱 讗诪专讛 诇讜 讗讻诇 注诪讬 讜砖转讛 注诪讬 讜讬砖谉 注诪讬 讘拽讬专讜讘 讘砖专 讗讘诇 诇讗 注诇讛 注诇 诇讘讜 诇讚讘专 讗讞专. 讬砖 诪拽砖讬诐 讜讗讜转讜 转诇诪讬讚 砖砖谞讛 讛专讘讛 讜砖讬诪砖 转诇诪讬讚讬 讞讻诪讬诐 讛专讘讛 讘诪讛 讛讬讛 讟讜注讛, 讜讻讬 诇讗 讛讬讛 讬讜讚注 砖讗讬谞讛 讟讛讜专讛 注讚 砖转讟讘讜诇 讜转住驻讜专, 讜讛讗 讻转讬讘 (讜讬拽专讗 讟讜, 讻讞) 讜住驻专讛 诇讛 砖讘注转 讬诪讬诐 讜讗讞专 转讟讛专, 讜诪讛 讛驻专砖 讛讬讛 诇讜 讘讬谉 讬诪讬 专讗讬讬转讛 诇讬诪讬 住驻讜专讬诐 砖诇讛. 讜讬砖 诪驻专砖讬诐 砖诇讗 讘讝讘讛 讚讗讜专讬讬转讗 拽讗诪专, 讗诇讗 讘砖专讗转讛 讘讬诪讬 谞讚讛 讚讚讘专 转讜专讛 讗讬谉 爪专讬讱 住驻讬专转 讬诪讬诐 谞拽讬讬诐 砖讗驻讬诇讜 专讗转讛 讻诇 砖讘注讛 讜诇注专讘 驻住拽讛 拽讜讚诐 砖转砖拽注 讛讞诪讛 讟讜讘诇转 讜讟讛讜专讛 诇讘讬转讛, 讗诇讗 诇讗讞专 砖谞讛讙讜 讘谞讜转 讬砖专讗诇 砖讗驻讬诇讜 专讜讗讜转 讟驻转 讚诐 讻讞专讚诇 讬讜砖讘转 注诇讬讜 砖讘注讛 讬诪讬诐 谞拽讬讬诐 (谞讚讛 住讜, 讗), 讜讘讗讜转谉 砖讘注讛 砖讛讬讜 诪转拽谞转 讘谞讜转 讬砖专讗诇 讛讜讗 砖讛讬讛 诪讬拽诇 讘讻讱.
讜注讚讬讬谉 拽砖讛 讚讻诇 砖诇讗 讟讘诇讛 讛专讬 讛讬讗 讘谞讚转讛 讜讻讚讗诪专讬谞谉 (诇拽诪谉 砖讘转 住讚, 讘) 砖讘注转 讬诪讬诐 转讛讬讛 讘谞讚讛 讘谞讚转讛 转讛讬讛 注讚 砖转讘讗 讘诪讬诐. 讜讬砖 讗讜诪专讬诐 砖讝讛 诪讚专砖 讞讻诪讬诐 讛讜讗 讜诇讗 讛讬讛  讬讜讚注讜. 讜讗讬谞讜 谞讻讜谉, 诪讬 砖砖谞讛 讛专讘讛 讜砖诪砖 转诇诪讬讚讬 讞讻诪讬诐 讛专讘讛 砖诇讗 讛讬讛 讬讜讚注 诪讚专砖 讞讻诪讬诐. 讜注讜讚 讚讛讗 诪砖诪注 讚讟讘讬诇转 谞讚讛 讜讝讘讛 诪驻讜专砖转 讛讬讗 诪谉 讛讻转讜讘, 讚讻转讬讘 (讘诪讚讘专 诇讗, 讻讙) 讗讱 讘诪讬 谞讚讛 讬转讞讟讗, 诪讬诐 砖讛谞讚讛 讟讜讘诇转 讘讛诐 (讞讙讬讙讛 讻讙, 讘). 讜注讜讚 讚讻转讬讘 (讜讬拽专讗 讟讜, 讬讙) 讜讻讬 讬讟讛专 讛讝讘 诪讝讜讘讜 讜住驻专 诇讜 砖讘注转 讬诪讬诐 讜专讞抓 讘砖专讜 讘诪讬诐 讞讬讬诐 讜讟讛专, 讜讻转讬讘 讘转专讬讛 讘讝讘讛 (砖诐 讻讞) 讜讗诐 讟讛专讛 诪讝讜讘讛 讜住驻专讛 诇讛 砖讘注转 讬诪讬诐 讜讗讞专 转讟讛专, 讻诇讜诪专: 讗讞专 讻讱 转讟讛专 讘讟讛专讛 砖讛讝讻讬专 诇诪注诇讛 讘讝讘, 讜讗祝 注诇 驻讬 砖讟讘讬诇转 讛讝讘 讘诪讬诐 讞讬讬诐 讜砖诇 讝讘讛 讘诪讬 诪拽讜讛, 砖诪讗 诪诪拽讜诐 讗讞专 诪讬注讟讜.
讗诇讗 讛诪讞讜讜专, 砖讘讗讜转谉 讛讬诪讬诐 诇讗讞专 转拽谞转 讘谞讜转 讬砖专讗诇 讻砖讛讬讜 诪砖诇讬诪讜转 砖讘注转 讬诪讬 谞讚讛 讚讗讜专讬讬转讗 讛讬讜 讟讜讘诇讜转 讜讟讛讜专讜转 讚讘专 转讜专讛, 讜讗讞专 讻讱 住讜驻专讜转 砖讘注讛 谞拽讬讬诐, 讜讛讬讜 谞讜讛讙讜转 讻谉 诪驻谞讬 转拽谞转 讛讟讛专讜转 砖诪讗 转讙注 讘讟讛专讜转, 讜讘讗讜转谉 讛讬诪讬诐 讛讬讛 讗讜转讜 转诇诪讬讚 诪讬拽诇 讛讜讗讬诇 讜讻讘专 讟讘诇讛 讜讟讛讜专讛 讛讬讗 讚讘专 转讜专讛.



讛讗讜讻诇 讗讜讻诇 专讗砖讜谉 讜讗讜讻诇 砖谞讬. 驻讬专砖 专讘谞讜 转诐 讝"诇: 砖讗讬谉 讝讛 驻住讜诇 讛讙讜讬讛, 讚讛讛讬讗 讘讚讜专讜转 讛专讗砖讜谞讬诐 谞转拽谞讛, 讜讘诪住讻转 讬讜诪讗 (驻, 讘) 谞住转驻拽讗 诇讛讜 讘驻住讜诇 讛讙讜讬讛 讗讬 讚讗讜专讬讬转讗, 讜讛讛讜讗 谞诪讬 讗讬谞讜 驻讜住诇 讘诪讙注讜 讗诇讗 讘讗讻讬诇转讜, 讜讻讚讗诪专讬谞谉 谞驻住诇 讙讜驻讜 诪诇讗讻讜诇 讘转专讜诪讛. 讜讟注诪讗 讚讛讛讬讗 诪砖讜诐 讚谞讙注讬 讘讛讚讚讬 讘诪注讬讜 讜讙讝专讜 诪砖讜诐 诪讙注 转专讜诪讛 讘讗讜讻诇讬谉 讟诪讗讬诐, 讜诇讛讻讬 讘注讬 讗讻讬诇转 [讞爪讬] 驻专住 诪驻谞讬 砖谞转诪注讟 讘注讬讻讜诇 注讚 讻讘讬爪讛 讜讗讬诇讜 讗讻诇 驻讞讜转 (诪讗讻讬诇转) [诪讻讞爪讬] 驻专住 讛讬讛 诪转诪注讟 讬讜转专 诪讻讘讬爪讛 讜讗讬谞讜 诪讟诪讗. 讜讗转讜 转诇诪讬讚讬 砖诪讗讬 讜讛诇诇 讜讙讝专讜 讗祝 注诇 讻讘讬爪讛 讜砖讬驻住讜诇 转专讜诪讛 讗祝 讘诪讙注讜.



讜讛讘讗 专讗砖讜 讜专讜讘讜 讘诪讬诐 砖讗讜讘讬谉 讜讟讛讜专 砖谞驻诇讜 注诇 专讗砖讜 讜注诇 专讜讘讜 砖诇砖讛 诇讜讙讬谉 诪讬诐 砖讗讜讘讬谉. 驻讬专砖 讛专诪讘"谉 讝"诇: 讚讗祝 讟讛讜专 拽讗诪专 讜讻诇 砖讻谉 讘讟讘诇 讜注诇讛 讚讛讬讗 讛讬讗 注讬拽专 讛讙讝讬专讛 讜讛讻诇 讘讻诇诇 讟讛讜专, 讗诇讗 砖讘讘讬讗转 诪讬诐 诇讗 讙讝专讜 讗诇讗 讘讟讘诇 讜注诇讛, 诇驻讬 砖讗讬诇讜 讙讝专讜 讗祝 注诇 讟讛讜专 诪诪砖 讗讬谉 专讜讘 讛爪讘讜专 讬讻讜诇讬谉 诇注诪讜讚, 砖讗"讻 讗讬谉 诇讱 专讜讞抓 讘诪讬诐 砖讗讜讘讬诐. 讜讗"转 讗"讻 讗讬 诇讗 讛讗 诇讗 拽讬讬诪讗 讛讗 讻讚讗诪专讬谞谉 讘住诪讜讱 (诇拽诪谉 砖讘转 讬讚, 讗). 诇讗 讛讬讗, 讚注讬拽专 讙讝讬专讛 诪砖讜诐 诪讬诐 砖讗讜讘讬诐 讛讬讗       讜讘讛讛讬讗 讛讜讗 讚讞讬讬砖讬谞谉 砖诪讗 转讘讟诇, 讗讘诇 讘讘讬讗转 诪讬诐 诇讗 讞讬讬砖讬谞谉 讘讛 讻讜诇讬 讛讗讬 讚讗讬 拽讬讬诪讗 拽讬讬诪讗 讜讗讬 诇讗 转讘讟诇 讚诇讗讜 注讬拽专 讙讝讬专讛 讛讜讗.





讛诪讗讬专讬

讛诪砖谞讛 讛专讘讬注讬转 讗诇讜 讛谉 诪谉 讛讛诇讻讜转 砖讗诪专讜 讘注诇讬讬转 讞谞谞讬讛 讘谉 讞讝拽讬讛 讘谉 讙专讜谉 砖注诇讜 诇讘拽专讜 讜谞诪谞讜 讜专讘讜 讘讬转 砖诪讗讬 注诇 讘讬转 讛诇诇 讜砖诪谞讛 注砖专 讚讘专 讙讝专讜 讘讜 讘讬讜诐 讗诪专 讛专"诐 驻讬' 讞谞谞讬讛 讘谉 讞讝拽讬讛 讘谉 讙专讜谉 讝"诇 诪讘注诇讬 讛讞讻诪讛 讜讙讚讜诇 讘讚讜专讜 讜谞住转驻拽讜 讞讻诪讬 讚讜专讜 讘住驻专 讬讞讝拽讗诇 讜讛讜讗 谞注专 讞爪谞讜 诇驻讬专讜砖 注谞讬谞讬讜 讜谞转讬讞讚 讘注诇讬讬讛 诇讞讘专 讛驻讬专讜砖 讜讛讬讜 讛讞讻诪讬' 注"讛 诪讘拽专讬诐 讗讜转讜 转诪讬讚 讜讛讜讗 诪转注住拽 讘讗讜转讜 讞讘讜专 讜驻注诐 讗讞转 讘拽专讜 讗讜转讜 讜谞转拽讘抓 砖诐 拽讘讜抓 讙讚讜诇 诪转诇诪讬讚讬 砖诪讗讬 讜讛诇诇 讜诇讗 谞砖讗专 讘讗讜转讜 讛讚讜专 诪讬 砖讛讬讛 专讗讜讬 诇讛讜专讗讛 砖诇讗 讛讬讛 讘讗讜转讜 诪注诪讚 讜谞诪谞讜 讜讛讬讜 讘讬转 砖诪讗讬 讬讜转专 讜讛砖诐 讗诪专 讗讞专讬 专讘讬诐 诇讛讟讜转 讻讗砖专 谞转谞谞讜 讛注拽专 讘驻转讬讞转 讞讘讜专谞讜 讝讛 讜讘讬转 砖诪讗讬 讛住讻讬诪讜 注诇 讗诇讛 讛讙讝专讜转 讛砖诪谞讛 注砖专 讘讗讜转讜 讛讬讜诐 讜讬讛讬 讻谉 讜讙讝专讜 注诇 砖诪谞讛 注砖专 讚讘专 讜注讜讚 讛住讻讬诪讜 诇讜诪专 讘讬转 砖诪讗讬 讜讘讬转 讛诇诇 讘讗讜转讜 讛讬讜诐 讻砖诪谞讛 讛诇讻讜转 讜诇讗 谞诪谞讜 注诇讬讛诐 诇讚注转 讛专讘讬诐 讜讗讜诇讬 谞诪谞讜 讜专讘讜 讘讬转 讛诇诇 讻讬 讗讜诇讬 讬讛讬讛 诪转诇诪讬讚讬 砖诪讗讬 住讜讘专 讻讚注转 讘讬转 讛诇诇 讗讜 诪转诇诪讬讚讬 讘讬转 讛诇诇 住讜讘专 讻讚注转 讘讬转 砖诪讗讬 讜讗诪专诐 讗诇讜 诪谉 讛讛诇讻讜转 砖讗诪专讜 专"诇 砖讛诐 诪谉 讛讛诇讻讜转 砖讛住讻讬诪讜 注诇讬讛诐 讜诇讗 谞驻诇 讘讛诐 砖讜诐 诪讞诇拽转 讜讝讛 诪住驻专诐 讬爪讬讗讜转 讛砖讘转 砖转讬诐 砖讛谉 讗专讘注 讘驻谞讬诐 讜砖转讬诐 砖讛谉 讗专讘注 讘讞讜抓 讜讻讘专 讛拽讚诪转讬 诪讞诇拽讜转诐 讜讛讟' 诇讗 讬砖讘 讗讚诐 诇驻谞讬 讛住驻专 讜讛讬' 讜诇讗 诇诪专讞抓 讜讛讬"讗 讜诇讗 诇讘讜专住拽讬 讜讛讬"讘 讜诇讗 诇讚讜谉 讜讛讬"讙 讜诇讗 诇讗讻诇 讜讛讬"讚 诇讗 讬爪讗 讛讞讬讬讟 讘诪讞讟讜 讜讛讟"讜 讜诇讗 讛诇讘诇专 讘拽讜诇诪讜住讜 讜讛讬"讜 讜诇讗 讬驻诇讗 讗转 讻诇讬讜 讜讛讬"讝 讜诇讗 讬拽专讗 诇讗讜专 讛谞专 讜讛讬"讞 诇讗 讬讗讻诇 讛讝讘 注诐 讛讝讘讛 讗讘诇 讛砖诪谞讛 注砖专 讚讘专 砖讙讝专讜 讘讜 讘讬讜诐 讗谞讬 讗诪谞讛 讗讜转诐 诇讱 讘诇转讬 诪驻讜专砖讜转 诇驻讬 砖讻诇诐 讬转讘讗专讜 讘诪拽讜诪诐 诪谉 讛诪砖谞讛 讛专讗砖讜谞讛 讛讗讜讻诇 讗讜讻诇 专讗砖讜谉 讛砖谞讬 讛讗讜讻诇 讗讻诇 砖谞讬 讛讙' 讛砖讜转讛 诪砖拽讬' 讟诪讗讬' 讚' 讛讘讗 专讗砖讜 讜专讜讘讜 讘诪讬诐 砖讗讜讘讬' 讛' 砖谞驻诇讜 注诇 专讗砖讜 讜注诇 专讜讘讜 砖诇砖转 诇讜讙讬谉 诪讬诐 砖讗讜讘讬诐 讜' 讛谞讜讙注 讘住驻专 讝' 讛讬讚讬诐 讞' 讛讗讜讻诇讬谉 讜讛讻诇讬诐 讟' 讛诪谞讬讞 讻诇讬 转讞转 讛爪谞讜专 讬' 讻诇 讛诪讟诇讟诇讬' 诪讘讬讗讬谉 讗转 讛讟讜诪讗讛 讘注讜讘讬 讛诪专讚注 讬"讗 讛讘讜爪专 诇讙转 讛讜讻砖专 讬"讘 讙讚讜诇讬 转专讜诪讛 讬"讙 诪讬 砖讛讞砖讬讱 诇讜 讘讚专讱 讬"讚 驻转 讙讜讬诐 讟"讜 砖诪谞谉 讬"讜 讬讬谞诐 讬"讝 讬讬讞讜讚 讘谞讜转讬讛诐 讬"讞 砖讬讛讗 转讬谞讜拽 讙讜讬 诪讟诪讗 讘讝讬讘讛 讜讛砖诪谞讛 注砖专 讛诇讻讜转 砖谞讞诇拽讜 讘讛诐 讘讗讜转讜 讛讬讜诐 讬转讘讗专讜 讘讝讛 讛驻专拽 讛专讗砖讜谞讛 讗讬谉 砖讜专讬谉 讚讬讜 讘' 住诪谞讬谉 讙' 讻专砖讬谞讬谉 讚' 讗讜谞讬谉 砖诇 驻砖转谉 讛' 爪诪专 诇讬讜专讛 讜' 诪爪讜讚讜转 讞讬讛 讝' 诪爪讜讚讜转 注讜驻讜转 讞' 诪爪讜讚转 讚讙讬诐 讟' 讗讬谉 诪讜讻专讬谉 诇谞讻专讬 讬' 讗讬谉 讟讜注谞讬谉 注诪讜 讬"讗 讗讬谉 诪讙讘讬讛讬' 注诇讬讜 讬"讘 讗讬谉 谞讜转谞讬谉 注讜专讜转 讬"讙 讜诇讗 讻诇讬诐 诇讻讜讘住 谞讻专讬 讬"讚 诇讗 讬砖讗讬诇谞讜 讟"讜 诇讗 讬诪讻讜专 诇讜 讬"讜 诇讗 讬诇讜讛讜 讬"讝 诇讗 讬转谉 诇讜 讘诪转谞讛 讬"讞 诇讗 讬砖诇讞 讗讙专讜转:



讜谞砖讜讘 诇讛砖诇讬诐 驻讬专讜砖 讝讗转 讛讛诇讻讛 讜诪讛 砖讗诪专 讻讬讜爪讗 讘讜 讻砖讗诪' 诇讗 讬讗讻诇 讛讝讘 注诐 讛讝讘讛 诇驻讬 砖讝讛 讛讚讬谉 讬讜爪讗 诪注谞讬谉 讛诪住讻转讗 讜讻砖讗诪专 诇讗 讬砖讘 讗讚诐 诇驻谞讬 讛住驻专 讜讛住诪讜讱 诇讜 讜诇讗 讗诪' 诪诪讛 砖讗讬谞讜 诪注谞讬谉 讛砖讘转 讝讛讜 诪驻谞讬 讟注诐 讜讛讟注诐 讛讜讗 讻讬 诇讗 讬砖讘 讛讗讚诐 讜砖讗专 讛诪讗诪专 讻诇讜 讘讻诇诐 讗谞讜 讞讜砖砖讬谉 讛讻谞住转 砖讜诐 注转 讻诪讜 诇讗 讬爪讗 讛讞讬讬讟 讘诪讞讟讜 砖讗谞讜 讞讜砖砖讬谉 讘讜 讙诐 讻谉 讛讻谞住转 注转 讗讘诇 诇讗 讬讗讻诇 讛讝讘 注诐 讛讝讘讛 讗讬谉 诇讞讜砖 讘讜 讛讻谞住转 注转 讜诇驻讬讻讱 讗诪专 讻讬讜爪讗 讘讜 注谞讬谞讜 砖讝讛 讚讜诪讛 诇讝讛 讚诪讬讜谉 讘诇转讬 讞讝拽 讜驻谞讬诐 讗讞专讬诐 讜讛讜讗 讻讬 诇讗 讬砖讘 讗讚诐 诇讗 拽讚诪讜 讚讘专 诪谉 讛注谞讬谉 砖讬讗诪专 讻讬讜爪讗 讘讜 讗讘诇 诇讗 讬讗讻诇 讛讝讘 注诐 讛讝讘讛 拽讚诪讛讜 讚讘专 诪谉 讛注谞讬谉 讜诇驻讬讻讱 专讗讜讬 砖讬讗诪专 讘讜 讜驻讬' 诇讘拽专讜 讬讚讜注 讜讛讬讗 诪诇讛 注讘专讬转 讘讝讛 诇讗 讬讘拽专 讘讬谉 讟讜讘 诇专注:



讗诪专 讛诪讗讬专讬 讛诪砖谞讛 讛专讘讬注讬转 讜讗讬谞讛 诪讻诇诇 讻讜谞转 讛驻专拽 讗诇讗 砖谞转讙诇讙诇讛 讻讗谉 注"讬 诪"砖 注诇 拽爪转 讚讘专讬诐 砖讛讜讝讻专讜 砖讛谉 诪谉 讛讛诇讻讜转 砖谞讗诪专讜 讘注诇讬讬讛 讜讗诪专 讗诇讜 诪谉 讛讛诇讻讜转 砖谞讗诪专讜 讘注诇讬讬转 讞谞谞讬讛 讘谉 讞讝拽讬讛 讘谉 讙专讜谉 砖砖诐 注诇讜 讞讻诪讬诐 诇讘拽专讜 讘讝诪谉 砖讛注诪讬讚讜 专' 讗诇注讝专 讘谉 注讝专讬讛 谞砖讬讗 讜讛注讘讬专讜 讗转 专讘谉 讙诪诇讬讗诇 讜讛住讻讬诪讜 诇爪讗转 砖诐 诇诪谞讬谉 诇转拽谉 讛专讘讛 讚讘专讬诐 讜诪驻专砖 讘讙诪' 砖诇讗 注诇 讛讘讗讜转 讛讜讗 讗讜诪专 讻谉 讗诇讗 注诇 讗讜转谉 砖讻讘专 讛讝讻讬专 讜讬砖 诪驻专砖讬诐 讗讜转谉 注诇 诇讗 讬驻诇讗 讜诇讗 讬拽专讗 诇讘讚 诪爪讚 砖讛讜讝讻专讜 砖转讬讛谉 诇讘讚 讘住讜讙讬讬转 讛讙诪' 讜诪"诪 讬砖 诪驻专砖讬诐 砖注诇 讻诇 讛谞讝讻专讜转 讗诪专 讻谉 诪诪讛 砖讗诪专讜 讘讙诪' 砖诪谞讛 注砖专 讙讝专讜 讜讘砖诪谞讛 注砖专 谞讞诇拽讜 讜讛拽砖讛 讜讛转谞讬讗 讛砖讜讜 讜转讬专抓 谞讞诇拽讜 讜讗讞"讻 讛砖讜讜 讗诇诪讗 砖诪谞讛 注砖专 讙讝专讜 讘诇讗 诪讞诇拽转 讜讛诐 砖谞专诪讝 注诇讬讛诐 讘讻讗谉 讜讗诪专 砖诪谞讛 注砖专 讚讘专 讙讝专讜 讘讜 讘讬讜诐 讜注诇 讗讜转诐 砖谞讞诇拽讜 讜讗讞"讻 讛砖讜讜 讗诪专 讗诇讜 诪谉 讛讛诇讻讜转 讜讻讜' 砖谞诪谞讜 讜专讘讜 砖诇 讘"砖 讜讛砖讜讜 诇讛诐 讘"讛 讜诪转讜讱 讻讱 诪驻专砖讬诐 砖讬"讞 讗诇讜 讛诐 讻诇 讗讜转诐 砖讛讜讝讻专讜 讘诪砖谞转谞讜 讜讛诐 砖诪谞讛 讬爪讬讗讜转 砖诇 驻讟讜专 讗讘诇 讗住讜专 讗专讘注 讘注拽讬专讛 讘诇讗 讛谞讞讛 讜讗专讘注 讘讛谞讞讛 讘诇讗 注拽讬专讛 讜讬砖讬讘讛 诇驻谞讬 讛住驻专 讛专讬 讟' 讜诇讘讬转 讛诪专讞抓 讛专讬 讬' 诇讘讜专住拽讬 讛专讬 讬"讗 诇讗讻讜诇 讛专讬 讬"讘 诇讚讬谉 讛专讬 讬"讙 讞讬讬讟 讘诪讞讟讜 讛专讬 讬"讚 诇讘诇专 讘拽讜诇诪讜住讜 讛专讬 讟"讜 诇讗 讬驻诇讛 讛专讬 讬"讜 诇讗 讬拽专讗 讛专讬 讬"讝 诇讗 讬讗讻诇 讝讘 注诐 讛讝讘讛 讛专讬 讬"讞 讜讘讻诇诐 谞讞诇拽讜 讘讗讜转讜 讛讬讜诐 讜讛讜砖讜讜 诇诪讞专转讜 诇讗讬住讜专 讜砖诪谞讛 注砖专 讚讘专 砖讙讝专讜 讘诇讗 诪讞诇讜拽转 讛讬讜 讜讘讙诪' 讬转讘讗专 注谞讬谞诐 讜诇讗 讛讜讝讻专讜 讻诇 讗讜转诐 砖讛讜砖讜讜 讘讻诇 讛转诇诪讜讚 讗诇讗 讗讜转谉 砖讛讬讜 讘诪注诪讚 讗讜转讜 讛讬讜诐 讜讬砖 诪讜住讬驻讬谉 砖讘砖诪谞讛 注砖专 讚讘专 谞讞诇拽讜 讘讜 讘讬讜诐 讜讛讜砖讜讜 诇诪讞专转讜 讜讛诐 讗讜转诐 砖讛讜讝讻专讜 讘诪砖谞讛 讝讜 注诇 讛讚专讱 砖讻转讘谞讜 讜砖诪讜谞讛 注砖专 讙讝专讜 讘讜 讘讬讜诐 讜讛诐 讗讜转诐 砖讬转讘讗专讜 讘讙诪' 讻诪讜 砖讬讬注讚谞讜 讜讘砖诪谞讛 注砖专 谞讞诇拽讜 讘诇讗 讛砖讜讗讛 讜讛诐 讗诇讜 讛讘讗讜转 讗' 砖专讬讬转 讚讬讜 讘' 住诪谞讬谉 讙' 讻专砖讬谞讬谉 讚' 讗讜谞讬谉 砖诇 驻砖转谉 讛' 爪诪专 诇讬讜专讛 讜' 诪爪讜讚讜转 讞讬讛 讝' 注讜驻讜转 讞' 讚讙讬诐 讟' 讗讬谉 诪讜讻专讬谉 诇谞讻专讬 讬' 讗讬谉 讟讜注谞讬谉 注诪讜 讬"讗 讗讬谉 诪讙讘讬讛讬谉 注诇讬讜 讬"讘 讗讬谉 谞讜转谞讬谉 注讜专讜转 诇注讘讚谉 讬"讙 讜诇讗 讻诇讬诐 诇讻讜讘住 讜讛' 讛讜讝讻专讜 讘住讜讙讬讬转 讛讙诪' 讛讘讗讛 注诇 诪砖谞讬讜转 讗诇讜 讜讛诐 诇讗 讬诪讻讜专 讜诇讗 讬砖讗讬诇 讜诇讗 讬诇讜讛 讜诇讗 讬转谉 讗诇讗 讘讻讚讬 砖讬讙讬注 诇讘讬转 讛讞讬爪讜谞讛 讻诪讜 砖讬转讘讗专 讜砖诇讜讞 讗讙专讜转 讘讬讚 讙讜讬 讜诪"诪 诇讗 讬专讗讛 讻谉 砖讛专讬 讘住讜讙讬讬转 讛讙诪' 谞专讗讛 砖讘讗讜转谉 砖谞讞诇拽讜 讛讜砖讜讜 讜诇讗 讛讜讝讻专讜 砖诪谞讛 注砖专 讗诇讗 讘' 驻注诪讬诐 讗讞转 诇讙讝专讜 讜讗讞转 诇谞讞诇拽讜 讜讛讜砖讜讜:



讜讬砖 砖诪讜住讬驻讬谉 讜诪讜谞讬诐 砖诪讜谞讛 注砖专 驻注诐 专讘讬注讬转 诪讗讜转诐 砖讛讜讝讻专 注诇讬讛诐 讘转诇诪讜讚 诪讜讚讬诐 讘"砖 讜讘"讛 讜诪爪讗讜 诇讛诐 砖讛诐 讬"讞 讗' 讘砖讘讬注讬转 诪讜讚讬诐 讘诪讞诇拽 注讚 砖讬讙专讜住 砖谞讬转 讘驻专拽 讝讛 讜诪讜讚讬诐 砖讟讜注谞讬谉 拽讜专转 讘讬转 讛讘讚 讙' 讘住诪讜讱 诇讛 讜讛讜讗 注讙讜诇 讛讙转 讚' 讘注讬专讜讘讬谉 诪讜讚讬诐 [讘讝诪谉] 砖诪拽爪转诐 (砖谞讜讬讬' 讘拽讚专讬诐) [砖砖专讜讬讬诐 讘讞讚专讬诐] 讛' 讜' 讝' 讞' 讘诪住讻转 讘讬爪讛 讜诪讜讚讬诐 砖讗诐 砖讞讟 讬讞驻讜专 讘讚拽专 讜讻谉 砖讗驻专 讻讬专讛 诪讜讻谉 讛讜讗 讜讻谉 讜砖讜讬诐 砖诪砖讬拽讬谉 讗转 讛诪讬诐 讜讻谉 讜诪讟讘讬诇讬谉 诪讙讘 诇讙讘 讟' 讘讞讙讬讙讛 讜诪讜讚讬诐 砖讗诐 讞诇 注爪专转 讜讻讜' 讬' 讘讻转讜讘讜转 砖讗诐 诪讻专讛 讜谞转谞讛 拽讬讬诐 讜讻谉 讬"讗 讘讻转讜讘讜转 诪讜讚讬诐 砖诪讜讻专转 讜谞讜转谞转 讜拽讬讬诐 讜讻谉 讬"讘 讘讻转讜讘讜转 砖讜诪专转 讬讘诐 砖谞驻诇讜 诇讛 谞讻住讬诐 讬"讙 讘讙讬讟讬谉 讜诪讜讚讬诐 讘谞转讙专砖讛 诪谉 讛讗讬专讜住讬谉 讬"讚 讘讘转专讗 讗诇讜 讜讗诇讜 诪讜讚讬诐 砖讬讞诇讜拽讜 讟"讜 讘讗讛诇讜转 讜诪讜讚讬诐 讘驻讜转讞 诇讻转讞讬诇讛 砖讬驻转讞 讬"讜 讘谞讚讛 讜诪讜讚讬诐 讘专讜讗讛 讘转讜讱 讗讞讚 注砖专 讬讜诐 讬"讝 讘讝讘讬诐 讜诪讜讚讬诐 讘专讜讗讛 讘专讘讬注讬 讬"讞 讘讻讗谉 讘砖讜讻讞 讘讞爪专 讜讬砖 诪讜谞讬诐 拽讜专转 讘讬转 讛讘讚 讜注讙讜诇讬 讛讙转 讘讗讞转 讜诪讘讬讗讬诐 讗讞专转 诪爪讚 讗讞专 讜讻诇 讝讛 讗讬谞讜 讗诇讗 转讜住驻转 讜专讬讘讜讬 讚讘专讬诐 诇诇讗 爪讜专讱 讜诇讗 讻讜讜谞讜 讘注谞讬谞讬诐 讗诇讜 讗诇讗 诇讗讜转谉 砖讙讝专讜 讜诇讗讜转诐 砖谞讞诇拽讜 讜讛讜砖讜讜 讜讻诇谉 诇讗讜转谉 砖讘讗讜转讜 讛讬讜诐 砖诇讗 讚讘专讜 讘诪讞诇拽转 砖讗专 讛讬诪讬诐 讻诇诇 诇讗 诇诪讞诇拽转 讜诇讗 诇讛砖讜讗讛:



讝讛讜 讘讬讗讜专 讛诪砖谞讛 讜诪讛 砖谞转讞讚砖 注诇讬讛 讘讙诪' 讘讘讬讗讜专 砖诪谞讛 注砖专 讚讘专 注诐 诪讛 砖谞转讙诇讙诇 注诇讬讛谉 讻讱 讛讜讗:



讻讘专 讘讬讗专谞讜 讘诪拽讜诪讜 砖讘讟诇讛 诪讙诇转 转注谞讬转 讞讜抓 诪讞谞讜讻讛 讜驻讜专讬诐 诪注转讛 讻诇 砖讻谉 砖讗讬谉 诇谞讜 诇拽讘讜注 讬"讟 注诇 谞住讬诐 讛诪转讞讚砖讬诐 诇谞讜 讘讻诇 讬讜诐 讘讞住讚 讛专讞诪谉 讬转' 讜讗讬谉 讝讛 谞讞砖讘 诇谞讜 拽砖讬 注讜专祝 讜讛转谞讻专讜转 诇讞住讚讬讜 讬转' 讜讛讜讗 砖讗诪专讜 讻讗谉 讗祝 讗谞讜 诪讞讘讘讬诐 讗转 讛爪专讜转 专"诇 谞住讬诐 讛讘讗讬诐 诇谞讜 注诇 讬讚诐 诇讛讝讻讬专 讘讛诐 砖讘讞讬讜 讜专讞诪讬讜 注诇讬谞讜 讗诇讗 砖讗诐 讘讗谞讜 诇讻转讜讘 讗讬谉 讗谞讜 诪驻住讬拽讬谉:



砖诪谞讛 注砖专 讚讘专讬诐 讗诪专讜 砖讙讝专讜 注诇讬讛诐 讘讜 讘讬讜诐 拽爪转诐 谞讗诪专讜 诇注谞讬谉 驻住讜诇 转专讜诪讛 讜讛诐 讗' 讛讗讜讻诇 讗讻诇 砖讛讜讗 专讗砖讜谉 诇讟讜诪讗讛 砖讙讝专讜 注诇讬讜 诇讛讬讜转讜 讟诪讗 诇驻住讜诇 讗转 讛转专讜诪讛 讜讗注"驻 砖诪谉 讛转讜专讛 讗讬谉 讗讚诐 诪拽讘诇 讟讜诪讗讛 讗诇讗 诪讗讘 讛讟讜诪讗讛 讞砖砖讜 砖诪讗 讻砖讬讗讻诇 讗讻诇 讝讛 讬砖转讛 注诪讜 诪砖拽讛 转专讜诪讛 讜讬讛讗 讟诪讗 讘讗讜讻诇 砖讘驻讬讜 讜讛专讬 讗住讜专 诇讗讻诇 讗讜 诇砖转讜转 转专讜诪讛 讟诪讗讛 讜讛讗讜讻诇 讗讜讻诇 讝讛 砖讛讜讗 专讗砖讜谉 诇讟讜诪讗讛 谞注砖讛 诪讻讞 转拽谞转诐 砖谞讬 讻讚讬谞讜:



讘' 讛讗讜讻诇 讗讜讻诇 砖谞讬 砖讗祝 讝讛 砖诪讗 讬砖转讛 注诪讛诐 诪砖拽讛 转专讜诪讛 砖讬讛讗 谞驻住诇 讘讗讜讻诇 砖讘驻讬讜 讜讛专讬 讗住讜专 诇讗讻讜诇 讗讜 诇砖转讜转 转专讜诪讛 讟诪讗讛 讜讗祝 讝讛 注砖讗讜讛讜 砖谞讬 诇驻住讜诇 讗转 讛转专讜诪讛 讜诇讟诪讗 讗转 讛拽讚砖 讜讗注"驻 砖讛讬讛 专讗讜讬 诇注砖讜转讜 砖诇讬砖讬 诇讛讬讜转讜 讟讛讜专 讗爪诇 讛转专讜诪讛 讜诇驻住讜诇 讗转 讛拽讚砖 讛讜讗讬诇 讜诪爪讬谞讜 诇驻注诪讬诐 砖讗讜讻诇 砖谞讬 注讜砖讛 砖谞讬 讘讗诪爪注讜转 诪砖拽讛 讻讙讜谉 砖砖谞讬 讝讛 谞讙注 讘诪砖拽讬谉 砖讛诪砖拽讬谉 转讞诇讛 砖讻诇 讛驻讜住诇 讗转 讛转专讜诪讛 诪讟诪讗 诪砖拽讬谉 诇讛讬讜转 转讞诇讛 诪讙讝讬专转 诪砖拽讛 讝讘 讜讝讘讛 讞讜抓 诪讟讘讜诇 讬讜诐 讻诪讜 砖讛转讘讗专 讘讞讙讬讙讛 讜谞诪爪讗 砖讗诐 谞讙注 讗讜讻诇 讘讗讜转讜 诪砖拽讛 砖谞注砖讛 砖谞讬 讛专讬 砖讗讜讻诇 讝讛 讙专诐 诇讛讬讜转 讞讘专讜 砖谞讬 讘讗诪爪注讜转 讛诪砖拽讬谉 讙讝专讜 注诇 讛讗讜讻诇讜 诇讛讬讜转 砖谞讬 讗讘诇 讗诐 讗讻诇 讗讜讻诇 砖诇讬砖讬 讟讛讜专 诇谞讙讬注转 转专讜诪讛 诪讻诇 讜讻诇 讗诇讗 砖讗住讜专 诇讗讻诇讛 注讚 砖讬讟讘讜诇 讜诪"诪 谞注砖讛 讛讜讗 砖谞讬 诇拽讚砖 诇讟诪讗讜 诇讛讬讜转讜 砖诇讬砖讬 讻诪讜 砖讘讬讗专谞讜 讘砖谞讬 砖诇 讞讜诇讬谉:





诪讛专砖"讗 - 讞讬讚讜砖讬 讛诇讻讜转

讘讚"讛 讘讬诪讬 诇讬讘讜谞讬讱 讻讜' 讜专"转 驻讬' 砖讛讬讜 专讙讬诇讬谉 诇讟讘讜诇 讘' 讟讘讬诇讜转 讻讜' 注讻"诇. 谞专讗讛 讚诇驻讬' 专"转 讬砖 诇拽讬讬诐 驻专砖"讬 讜专"讞 诪讬诇转讗 讚砖诪讜讗诇 讛讬讬谞讜 讘讬诪讬 诇讬讘讜谞讛 讜讻谉 讛讜讗 诪驻讜专砖 讘转讜住' 驻' 讗注"驻 讗讘诇 诪讚讘专讬 讛专讗"砖 驻' 讗注"驻 谞专讗讛 讚讗祝 诇驻讬' 专"转 讗讬谉 谞专讗讛 驻讬专砖"讬 讜专"讞 讜讗驻砖专 讚讗祝 砖讬砖 诇讞诇拽 讘讝诪谞诐 讘讬谉 谞讚讜转 诇诇讬讘讜谉 讻驻讬' 专"转 讘讛讱 诪诇转讗 讚砖诪讜讗诇 讗讬谉 谞专讗讛 诇讜 诇讞诇拽 讜讚讜"拽:


讘讗"讚 讜诪讛讻讗 讚拽讗诪专 讗讻诇 注诪讬 讜砖转讛 注诪讬 讬讻讜诇 讻讜' 注讻"诇 诇讻讗讜专讛 砖讘讗讜 诇讜诪专 讚讗讬谉 诪讻讗谉 专讗讬讬讛 诇讗住讜专 讛讜砖讟讛 诪讬讚讜 诇讬讚讛 讚讬讻讜诇 诇讛讬讜转 砖诇讗 谞注谞砖 专拽 注诇 讛砖讻讬讘讛 讜讗"讗 诇驻' 讚讘专讬讛诐 讻谉 讚讜讚讗讬 诇讬讻讗 诇讛讘讬讗 专讗讬讬讛 诪讗讬住讜专 讗讻讬诇讛 注诪讛 讗讛讜砖讟讛 诪讬讚讜 诇讬讚讛 讚讗诇"讻 讗诪讗讬 诇讗 讛讘讬讗讜 专讗讬讬讛 诇专砖"讬 诇讗住讜专 讛讜砖讟讛 诪讬讚讜 诇讬讚讛 讘讬诪讬 谞讚讜转讛 诪诪转谞讬' 讚拽转谞讬 诇讗 讬讗讻诇 讛讝讘 注诐 讛讝讘讛 讗诇讗 注"讻 讚讗讻讬诇讛 注诪讛 讛讜讬 讛专讙诇 注讘讬专讛 讟驻讬 诪讛讜砖讟讛 诪讬讚 诇讬讚 讜注"讻 谞专讗讛 诇驻专砖 讚讘专讬讛诐 讚拽讗讬 讗转讞诇转 讚讘专讬讛诐 砖讻转讘讜 诇讗 诪砖讜诐 砖讬砖 诇讞诇拽 讘讬谉 谞讚讜转 诇诇讬讘讜谉 讻讜' 砖讘讗讜 诇讛讜爪讬讗 诪诇讘谉 讚注转 讛诪谞讛讙 砖诪讞诇拽讬谉 讙诐 讘讝诪谞讬谞讜 讘讬谉 讬诪讬 谞讚讛 诇诇讬讘讜谉 讜诪转讬专讬谉 诇讗讻讜诇 注诪讛 讘讬诪讬 诇讬讘讜谉 讘拽注专讛 讗讞转 讻诪"砖 讛讗讞专讜谞讬诐 讘砖诐 专讗讘讬"讛 讜讚讞讜 讛转讜住' 诪谞讛讙 讛讝讛 诪讛讛讬讗 讚讛专讬 讛讬讗 讘谞讚转讛 注讚 砖转讘讗 讘诪讬诐 讜讻转讘讜 讙诐 专"讞 讜专砖"讬 讚诪讞诇拽讬谉 讘驻专拽 讗注"驻 讗讬谉 谞专讗讛 讗诇讗 讻诪讜 砖驻讬' 专"转 讚讛讬讬谞讜 讚讜拽讗 讘讬诪讬讛诐 砖讛讬讜 专讙讬诇讬诐 诇讟讘讜诇 讘' 驻注诪讬诐 讜讻转讘讜 讚诪讛 砖讛讻专讬讞 专砖"讬 诇驻专砖 砖诐 讚讗讬讬专讬 讘讬诪讬 诇讬讘讜谞讛 讛讬讬谞讜 诪砖讜诐 讚专砖"讬 讛讬讛 谞讜讛讙 讗讬住讜专 诇讛讜砖讬讟 讻讜' 讜讗"讻 诇讗 讛讬讛 诪讬讞诇驻讗 讚讘讬转讛讜 讚砖诪讜讗诇 讗驻讬诇讜 讘讬讚讗 讚砖诪讗诇讗 诪讬讚讛 诇讬讚讜 讻讬讜谉 讚讛讜砖讟讛 讗住讜专 讘讬诪讬 谞讚讜转讛 讗讬 诇讗讜 讚讘讬诪讬 诇讬讘讜谞讛 讛讬讛 讜注"讝 讻转讘讜 讜谞专讗讛 诇专"讬 砖讬砖 住诪讱 讜讻讜' 讜讻转讘讜 砖讜讘 讜诪讛讻讗 讚拽讗诪专 讗讻诇 讻讜' 专"诇 讚讛砖转讗 讞讝专讜 诇讚讘专讬讛诐 讛专讗砖讜谞讬诐 讚诪讛讻讗 讗讬谉 诇讚讞讜转 讛诪谞讛讙 砖谞讛讙讜 诇讗讻讜诇 注诪讛 讘讬诪讬 诇讬讘讜谞讛 讗驻讬诇讜 讘讝诪谉 讛讝讛 讜讛讻讗 拽讗诪专 讚讛讬讛 谞注谞砖 注诇 砖讗讻诇 注诪讛 讘讬诪讬 诇讬讘讜谞讛 讗祝 讘讝诪谞诐 讚讬"诇 砖诇讗 讛拽驻讬讚 讗诇讗 注诇 讛砖讻讬讘讛 讘讬诪讬 诇讬讘讜谞讛 讗讘诇 注诇 砖讛讬讛 讗讜讻诇 注诪讛 诇讗 讛讬讛 谞注谞砖 讘讬诪讬 诇讬讘讜谞讛 讜讚讜"拽:


讘讚"讛 讜讛砖讜转讛 诪砖拽讬谉 讻讜' 讚诪砖拽讬谉 诇讗 砖讻讬讞 讻讜' 讚讜拽讗 诪砖拽讬谉 讚讞诪讬专讬 讗讘诇 讻讜' 注讻"诇. 讜讬砖 诇讚拽讚拽 讚讘讛讱 住讘专讗 诇讞讜讚 讚讘诪砖拽讬谉 讞诪讬专讬 诇讬注讘讬讚 讻讜诇讛 爪专讬讻讜转讗 讚讗讬 讛讜讛 转谞讗 讗讜讻诇讬谉 讛"讗 诪砖拽讬谉 讚讞诪讬专讬 讟诪讜讬讬 谞诪讬 诪讟诪讗 讜诇"诇 诇转诇诪讜讚讗 诇诪讬诪专 诪砖拽讬谉 诇讗 砖讻讬讞 讜讻讛"讙 讻转讘讜 诇注讬诇 讙讘讬 讗讜讻诇 专讗砖讜谉 讜砖谞讬 讚讗讬 讛讜讛 转谞讬 讗讜讻诇 砖谞讬 讛"讗 讚讗讜讻诇 专讗砖讜谉 讟诪讜讬讬 诪讟诪讗 讜讬"诇 讚转诇诪讜讚讗 讜讚讗讬 讚诇讗 谞讞讬转 诇诪讬注讘讚 爪专讬讻讜转讗 注诇 讛转谞讗 诇"诇 诇诪讬转谞讬 讻讜诇讛讜 讗诇讗 注诇 注讬拽专 讛讙讝讬专讛 拽讗诪专 讚拽讞砖讬讘 讬"讞 讜讛讗 讛讱 讚讙讝讬专转 诪砖拽讬谉 讛讬讬谞讜 讛讱 讚讙讝讬专转 讗讜讻诇讬谉 讚讻讘专 讙讝专讜 讘讜 讚诪砖讜诐 讚诪砖拽讬诐 讞诪讬专讬 讜讚讗讬 讚诇讗 讙专注 诪讗讜讻诇讬诐 讜讟诪讜讬讬 诪讟诪讗 谞诪讬 讜讚讗讬 讚诇讗 讛讜讛 讘诪砖拽讬谉 讗讬 诇讗 讙讝专讜 讘讜 讻诇诇 讗注"讙 讚讞诪讬专讬 讜讗讛讗 讛讜爪专讱 砖驻讬专 诇砖谞讜讬讬 诪砖讜诐 讚诇讗 砖讻讬讞 讛"讗 讚讙专注 诪讗讜讻诇讬诐 砖讻讘专 讙讝专讜 讘讛诐 诇驻住讜诇 讜讘专讬砖讗 讙讘讬 讗讜讻诇 专讗砖讜谉 讜砖谞讬 诇讗 讛讜讛 拽砖讬讗 诇讛讜 诇转诇诪讜讚讗 讻讬讜谉 讚讻讘专 讙讝专讜 讘讗讜讻诇 专讗砖讜谉 诇诪讛 讙讝专讜 砖讜讘 讘讗讜讻诇 砖谞讬 讚讛讗 讜讚讗讬 讗讬 讗讜讻诇 专讗砖讜谉 讞诪讬专 诪讗讜讻诇 砖谞讬 诇讗 讛讜讛 讙讝专讬谞谉 讘讗讜讻诇 砖谞讬 讗讬 诇讗 讛讜讜 讙讝专讬 讘讬讛 讗讞"讻 讜注讜讚 讚拽讜砖讟讗 讛讜讗 讚讗讜讻诇 专讗砖讜谉 讜讗讜讻诇 砖谞讬 讞讚讗 讞砖讬讘 诇讛讜 讻诪"砖 讛转讜住驻讜转 诇拽诪谉 讘住讜祝 讛住讜讙讬讗 注"砖 讗讘诇 讛转讜住驻讜转 讛讻讗 谞讞转讬 诇诪讬注讘讚 爪专讬讻讜转讗 注诇 讛转谞讗 诇"诇 诇诪转谞讬 讻讜诇讛讜 讘讜讚讗讬 讚讛诪"诇 谞诪讬 砖驻讬专 讚讗讬 讛讜讛 转谞讬 讗讜讻诇讬谉 讛"讗 诪砖拽讬谉 讞诪讬专讬 讟驻讬 讜讟诪讜讬讬 谞诪讬 诪讟诪讗 讻诪"砖 讛转讜住' 讙讘讬 讗讜讻诇 专讗砖讜谉 讜砖谞讬 讗诇讗 讚谞讬讞讗 诇讛讜 诇诪讬诪专 讘讛讗 讛讱 住讘专讗 讚谞拽讟 转诇诪讜讚讗 讚诪砖拽讬谉 诇讗 砖讻讬讞 讜讗讬 诇讗 讛讜讛 转谞讬 诇讬讛 诇讗 讛讜讛 讙诪专讬谞谉 诇讛讜 诪讗讜讻诇讬谉 诇驻住讜诇 讜讚讜"拽:





诪讛专砖"讗 - 讞讬讚讜砖讬 讗讙讚讜转

讘转讬 讘讬诪讬 谞讚讜转讱 诪讛 讻讜' 讛转讞讬诇 诇砖讜讗诇讛 讘注讘讬专讛 讛转诇讜讬讛 讘讛 砖讛讬讗 诪专讙讬诇转讜 讘讻讱 讜注"讻 诪转 拽讜讚诐 讝诪谞讜 讘诪讬转转 讻专转 讻讚讬谉 讘讜注诇 谞讚讛 讜讻谉 讘讬诪讬 诇讬讘讜谞讬讱 讚讛讜讬 讘讻诇诇 讘谞讚转 讟讜诪讗转讛 诪专讘讜讬讗 讚拽专讗 讚转讛讬讛 讘谞讚转讛 讻驻讬专砖"讬 讜讛讬讬谞讜 砖诇讗 谞砖讗 驻谞讬诐 诇转讜专讛 诇讚专讜砖 诪专讬讘讜讬讗 讗讬住讜专讗 讚讘讬诪讬 诇讬讘讜谉 讜讚讜"拽:


砖讛讬讜 诪讞讘讘讬谉 讗转 讛爪专讜转 讻讜. 驻讬专砖"讬 砖谞讙讗诇讬谉 诪讛诐 讻讜' 讜诇砖讜谉 讗转 讛爪专讜转 诇讗 诪砖诪注 讻谉 讗诇讗 砖诪讞讘讘讬谉 讛爪专讜转 诪诪砖 讻讚讗诪专讬谞谉 讘讬住讜专讬谉 讞讘讬讘讬谉 注诇讬谉. 讬住讜专讬谉 讜诇讻讱 注讜砖讬谉 讘讜 讘讬讜诐 砖谞讙讗诇讜 讬"讟 讚诪转讜讱 讝讛 讬讝讻讜专 讬讜诐 讛爪专讛 讚讞讘讬讘讛 诇讜 讜讻诪"砖 讻砖诐 砖诪讘专讻讬谉 注诇 讛讟讜讘讛 讻讱 诪讘专讻讬谉 注诇 讛专注讛 讜诇讝讛 谞拽专讗 住驻专 诪讙讬诇转 转注谞讬转 讚讛讬讜"讟 讛谞讝讻专讬诐 讘讜 注讬拽专谉 诇讗 谞转讬讬住讚讜 讗诇讗 注"砖 讛转注谞讬讜转 砖讛讬讜 诇讛诐 讘注转 爪专讛 讜讛砖转讗 谞讬讞讗 讚讛诪砖诇讬诐 砖讛讘讬讗 讛讜讜 诪谉 讛讚讜诪讛 讚讗讬谉 砖讜讟讛 谞驻讙注 讜讗讬谉 诪专讙讬砖 讘驻讙注讬讜 诇驻讬 砖讛讜专讙诇讜 讘讛谉 讻讱 讛讜专讙诇讜 讘爪专讜转 注讚 砖讗讬谉 诪专讙讬砖讬谉 讘讛谉 诇注砖讜转 讘讬讜诐 砖谞讙讗诇讜 诪诪谞讜 讬讜"讟 讜讻谉 讗讬谉 讘砖专 讛诪转 砖讘讞讬 讻讜' 讛讬讬谞讜 诪转讜讱 砖讛讜讗 讘爪专讛 讘讬讜转专 讗讬谞讜 诪专讙讬砖 讘讜 讘讞讬转讜讱 讗讬讝诪诇 讻讱 诪转讜讱 砖讛讜专讙诇讜 讘爪专讛 讗讬谞讜 诪专讙讬砖 讘讜 诇注砖讜转 讬讜"讟 讘讬讜诐 砖谞讙讗诇讜 诪讛爪专讛:


讜拽砖讛 专诪讛 诇诪转 讻讜' 砖谞讗' 讗讱 讘砖专讜 讙讜'. 讬驻讜专砖 诇拽诪谉 驻专拽 砖讜讗诇:


讙' 诪讗讜转 讙专讘讬 砖诪谉. 讘讛讗讬 诇砖谞讗 讗讬转讗 谞诪讬 讘驻' 诪拽讜诐 砖谞讛讙讜 讜砖讜转讛 讙' 诪讗讜转 讙专讘讬 讬讬谉 讜讻转讘 讛注专讜讱 讛讬讗讱 讬转讻谉 诇讗讚诐 砖讬砖转讛 讙' 诪讗讜转 讞讘讬转 讻讜' 讜讛讜讗 讙讜讝诪讗 讻讜' 注"砖:





诪讛专"诐

专砖"讬 讚"讛 讗讬谉 讗谞讜 诪住驻讬拽讬谉 诇驻讬 砖讛谉 转讚讬专讜转 诇"讗 讗讬谉 讗谞讜 诪住驻讬拽讬谉 诇注砖讜转 讬讜"讟 讘讻诇 讬讜诐 讻爪"诇 讜诇讬砖谞讗 拽诪讗 讛讜讬 驻讬专讜砖讜 讗讬谉 诪住驻讬拽讬谉 诇讻转讜讘 诪驻谞讬 砖讛谉 转讚讬专讜转 讜诇诇讬砖谞讗 讗讞专讬谞讗 讛讜讬 驻讬专讜砖讜 讗讬谉 讗谞讜 诪住驻讬拽讬谉 诇注砖讜转 讬讜"讟 讘讻诇 讬讜诐 讜讬砖 诪讜讞拽讬谉 转讬讘转 诇讬砖谞讗 讗讞专讬谞讗 讜讛讻诇 诇砖讜谉 讗' 讜专"诇 诇驻讬 砖讛谉 转讚讬专讜转 讗讬谉 讗谞讜 诪住驻讬拽讬谉 诇注砖讜转 讘讻诇 讬讜诐 讬讜"讟:


讘转讜住' 讚"讛 讘讬诪讬 诇讬讘讜谞讱 诪讛讜 讗爪诇讱 讜讻讜' 讜专砖"讬 讛讬讛 谞讜讛讙 讗讬住讜专 诇讛讜砖讬讟 诪驻转讞 讜讻讜' 讜诪讛讻讗 讚拽讗诪专 讗讻诇 注诪讬 讜砖转讛 注诪讬 讬讻讜诇 诇讛讬讜转 砖诇讗 讛拽驻讬讚 讗诇讗 注诇 讛砖讻讬讘讛 诪住讬讚讜专 专讘专讬 转讜住' 谞专讗讛 讚诪讛讻讗 专爪讛 诇讛讜讻讬讞 砖讗住讜专 诇讛讜砖讬讟 诪驻转讞 讗讜 讚"讗 诪讬讚讜 诇讬讚讛 讜注"讻 讻转讘讜 讚讗讬谉 专讗讬讛 诪讻讗谉 讚讬讻讜诇 诇讛讬讜转 砖诇讗 讛拽驻讬讚 讗诇讗 注诇 讛砖讻讬讘讛 讗讘诇 讗"讗 诇讬 诇讬砖讘讜 注"讚 讝讛 讻讬 诪讛 注谞讬谉 讝讛 诇讝讛 讻讗砖专 诪讜讘谉 诪注爪诪讜 讜谞专讗讛 讚讗诇注讬诇 拽讗讬 讗诪讗讬 讚讻转讘讜 讛转讜住' 诇注讬诇 讜专"讞 讜专砖"讬 讚讬砖 诇讛拽诇 拽爪转 讬讜转专 讘讬诪讬 诇讬讘讜谞讛 讜驻讬专砖 讛讛讬讗 讚驻专拽 讗注"驻 讛讛讬讗 讚砖诪讜讗诇 诪讞诇驻讗 诇讬讛 讚讘讬转讛讜 讜讻讜' 讚讗讬讬专讬 讘讬诪讬 诇讬讘讜谞讛 讜讻转讘讜 讛转讜住' 注"讝 讜讗讬谉 谞专讗讛 讻讚驻讬' 专砖"讬 讜注诇 讝讛 拽讗讬 讜诪讛讻讗 讚拽讗诪专 讗讻诇 注诪讬 讜砖转讛 注诪讬 讜讻讜' 讘讬诪讬 诇讬讘讜谞讛 讜讗诪专 诇讛 讗诇讬讛讜 讘专讜讱 讛诪拽讜诐 砖讛专讙讜 讗"讻 砖"诪 讚讙诐 讘讬诪讬 诇讬讘讜谞讛 爪专讬讱 诇讛转专讞拽 砖诇讗 诇讗讻讜诇 注诪讛 讜讛"讛 诇砖讗专 讛专讞拽讜转 砖讗讬谉 诇讞诇拽 讘讬谉 讬诪讬 谞讚讛 诇讬诪讬 诇讬讘讜谞讛 讜注"讝 拽讗诪专讜 讛转讜住' 讚讗讬谉 诪讻讗谉 专讗讬讛 讚诇注讜诇诐 讗讬诪讗 诇讱 讚讘讬诪讬 诇讬讘讜谞讛 讗讬谉 爪专讬讱 诇讛专讞讬拽 砖诇讗 诇讗讻讜诇 注诪讛 讜讗诇讬讛讜 诇讗 讛拽驻讬讚 讗诇讗 注诇 讛砖讻讬讘讛 砖砖讻讘 注诪讛 讘拽讬专讜讘 讘砖专 讜注"讝 讛拽驻讬讚 讜讗诪专 讘专讜讱 讛诪拽讜诐 砖讛专讙讜 讗讘诇 讗诐 诇讗 讛讬讛 砖讜讻讘 注诪讛 讚诇诪讗 讗讬谉 讛"谞 砖诇讗 讛讬讛 诪拽驻讬讚 讜诇讗 讛讬讛 讗讜诪专 讘专讜讱 讛诪拽讜诐 砖讛专讙讜:


讚"讛 诪讟讛 讞讚讗 讛讜讗讬 讜驻诇诪讬 讘谉 诇讬砖 砖谞注抓 讞专讘 讘讬谞讜 诇讘讬谞讛 讜讻讜' 爪专讬讱 诇讜诪专 讚讛转讜住' 住"诇 讚讛讗 讚谞注抓 讞专讘 诇讛驻住讬拽 讘讬谞讜 诇讘讬谞讛 诇讗 注讚讬祝 诪诪讟讛 专讞讘讛 砖讛讬讛 讙"讻 讛驻住拽 讘讬谞讬讛诐 讜讗注驻"讻 谞注谞砖 讜诇讻讱 讛讜拽砖讛 诇讛诐 诪驻诇讟讬 讘谉 诇讬砖 砖诇讗 谞注谞砖 讗注"驻 砖砖讻讘 注诪讛 讘诪讟讛 讗讞转 注"讬 讛驻住拽转 讞专讘 讗注"讙 砖讛讬讗 讛讬转讛 注诇讬讜 讘讗讬住讜专 讗砖转 讗讬砖 砖讛专讬 诪讬讻诇 讛讬转讛 诪拽讜讚砖转 诇讚讜讚 讜注讜讚 讛讜拽砖讛 诇讛诐 砖讗驻讬' 诪砖讜诐 讬讞讜讚 讛讬讛 讗住讜专 讚讘砖诇诪讗 讘谞讚讛 讗讬谉 讗讬住讜专 讬讞讜讚 讻讚诇注讬诇 讗讘诇 讘讗砖转 讗讬砖 讬砖 讙"讻 讗讬住讜专 讬讞讜讚 讜转讬专爪讜 砖驻诇讟讬 讘谉 诇讬砖 专讞讜拽 讛讬讛 诪诪谞讛 讘讬讜转专 专"诇 砖讘讝讜诇转 讛讞专讘 讛讬讛 注讜讚 讛驻住拽讛 讙讚讜诇讛 讘讬谞讬讛诐 讜讙诐 讛讬讛 驻转讜讞 诇专讛"讚 砖诇讗 讛讬讛 诪砖讜诐 讬讞讜讚:


讚"讛 专砖"讬 讙专讬住 讜讻讜' 讘住驻专 讞"砖 讙专讬住 专砖"讬 讜讻谉 专"转 讜讗诇讜 转谞谉 讜讻讜' 讜讟注诪讗 诪砖讜诐 讚讛转讜住' 讻转讘讜 讗讞"讻 讜诪讘讬讗 专讗讬讛 讜讻讜' 讜讝讛 诇讗 谞诪爪讗 讘专砖"讬 讜注"讻 讙专讬住 讜讻谉 专"转 讜讛砖转讗 拽讗讬 讜诪讘讬讗 专讗讬讛 讗专讘讬谞讜 转诐 砖讛讜讗 讛讘讬讗 专讗讬讛 讚讬砖 诇讙专讜住 讘讙诪' 讜讗诇讜 转谞谉 讛谞讬 讚讗诪专讬谞谉 讚讻诇 诪拽讜诐 讜讗诇讜 讘讜讬"讜 讗诇注讬诇 拽讗讬:


讚"讛 砖"诪 讜讗诇讜 转谞谉 讚诇讗 转谞谉 讘转专 讛讻讬 讜讻讜' 拽砖讛 诇讛诐 诪讗讬 驻砖讟 诪讛讘专讬讬转讗 讜诪讬 讗诇讬诪讗 诪诪转谞讬' 讚讛讗 讘诪转谞讬' 谞诪讬 拽转谞讬 诇注讬诇 诪讝讛 诇讗 讬驻诇讛 讜诇讗 讬拽专讗 讜讘转专 讛讻讬 拽转谞讬 讜讗诇讜 诪谉 讛讛诇讻讜转 讜讗注驻"讻 拽讗 诪讘注讬讗 诇讬讛 诇讗讘讬讬 讗讬 讜讗诇讜 拽转谞讬 讗讜 讗诇讜 讜转讬专爪讜 讚讘专讬讬转讗 注"讻 讜讗诇讜 转谞谉 讜拽讗讬 讗讗讬谉 驻讜诇讬谉 讜讗讬谉 拽讜专讬谉 诇讗讜专 讛谞专 讚讘讘专讬讬转讗 诇讗 砖讬讬讱 诇诪讬讙专住 讗诇讜 讜诇驻专砖 讚拽讗讬 讗讛谞讛讜 讚拽转谞讬 讘转专 讛讻讬 讚讛讬讬谞讜 讗讬谉 爪讜诇讬谉 讘砖专 讜讗讬谉 砖讜专讬谉 讚讬讜 讜讻讜' 讚讛讗 讘讘专讬讬转讗 诇讗 拽转谞讬 诪讬讚讬 讘转专 讛讻讬:


讚"讛 讜讛砖讜转讛 诪砖拽讬谉 讜讻讜' 拽砖讛 诇讛讜 诇诪讛 诇讗 转谞讗 谞诪讬 讙讘讬 诪砖拽讬谉 专讗砖讜谉 讜砖谞讬 讜转讬专抓 讚讙讘讬 诪砖拽讬谉 讟诪讗讬诐 诇讗 砖讬讬讱 讜讻讜' 讜讗注"讙 讚讗讻转讬 诇讗 谞讙讝专 驻讬' 砖讘注转 砖讙讝专讜 讙讝讬专讛 讝讜 注讚讬讬谉 诇讗 讙讝专讜 讘讗讜转讜 讝诪谉 砖讬讛讜 讛诪砖拽讬谉 转讞诇讛 诪"诪 讚注转谉 讛讬讛 讗讝 诇讙讝讜专 砖讬讛讬讜 转讞诇讛 诇讻讱 诇讗 谞拽讟 讙讘讬讬讛讜 专讗砖讜谉 讜砖谞讬:


讘讗"讚 讻讚讗诪专 讘住诪讜讱 讚讛讱 讚诪砖拽讬谉 诇讗 砖讻讬讞 讜讻讜' 讜讛讗 讚诇讗 拽讗诪专讛 讙诪' 讚讗讬 拽转谞讬 讗讜讻诇讬谉 讜诇讗 拽转谞讬 诪砖拽讬谉 讛"讗 讚诪砖拽讬谉 讟诪讜讬讬 谞诪讬 诪讟诪讗 诪砖讜诐 讚诪砖拽讬谉 讞诪讬专讬 砖诪住讬讬诪讬诐 讛转讜住' 讘住讜祝 讚讘讜专 讝讛 讜讻诪讜 砖转讬讚爪讜 讛转讜住' 诇注讬诇 诪讝讛 讙讘讬 讗讜讻诇 专讗砖讜谉 讜讗讜讻诇 砖谞讬 诪砖讜诐 讚讙诪' 注讚讬驻讗 诪讬谞讛 诪砖谞讬:


讘讗"讚 讜讗讬 转谞讗 诪砖拽讬谉 讛"讗 讚讜拽讗 诪砖拽讬谉 讚讞诪讬专讬 讜讻讜' 驻讬' 诪驻谞讬 砖讛谉 注诇讜诇讬谉 诇拽讘诇 讟讜诪讗讛 讜爪专讬讱 诇讜诪专 讙诪讬 注"讻 讚谞讜讻诇 诇讜诪专 谞诪讬 讗讬驻讻讗 讚讗讜讻诇 讗讜讻诇 专讗砖讜谉 讞诪讬专 诪砖讜转讛 诪砖拽讬谉 讟诪讗讬诐 诪砖讜诐 讚诪砖拽讬谉 讟诪讗讬诐 专"诇 讗驻讬' 讗讬谞诐 专讗砖讜谞讬诐 讚讗诇"讻 诇讬转谞讬 讗讜讻诇 砖谞讬 讜诪砖拽讬谉 诪讗讬 讗诪专转 讚讛"讗 讗讜讻诇 专讗砖讜谉 讟诪讜讬讬 谞诪讬 诪讟诪讗 讛讗 讛砖转讗 讛砖讜转讛 诪砖拽讬谉 讟诪讗讬诐 讚讞诪讬专讬 诇讗 讙讝专讜 砖讬讟诪讗 讗诇讗 驻讜住诇 讛讗讜讻诇 讗讜讻诇 专讗砖讜谉 诪讬讘注讬讗:





讞讻诪转 砖诇诪讛

专砖"讬 讘讚"讛 诪讞讘讘讬谉 讻讜' 讜讛谞住 转讘讬讘 注诇讬讛谉 讻讜'. 谞"讘 讜诪"诪 拽砖讛 讚讛诇"诇 诪讞讘讘讬谉 讗转 讛谞住讬诐 讜爪"诇 讚讛讻讬 驻讬专讜砖讜 砖诪讞讘讘讬谉 讗转 讛爪专讜转 讜诪拽讘诇讬诐 注诇讬讛诐 讬住讜专讬诐 讘讗讛讘讛 讜诪爪讚讬拽讬谉 讛讚讬谉 注诇讬讛谉 砖专讗讜讬谉 诇讻讱 讜诪转讜讱 讝讛 讻砖讛砖"讬 注讜砖讛 谞住 讜诪讜讜转专 诇讛谉 讞讘讬讘 注诇讬讛谉 讛谞住 诇讗驻讜拽讬 诪讬 砖讘讜注讟 讘讬住讜专讬诐 讜拽"诇:


转讜住' 讘讚"讛 专砖"讬 讙专住 讜讻谉 专"转 讜讗诇讜 讻讜" 讻爪"诇:





专砖"砖

专砖"讬 讚"讛 讗讬谉 讗谞讜 诪住驻讬拽讬谉. 诇"讗 讗讬谉 讗谞讜 诪驻住讬拽讬谉. 讻谞"诇 讚爪"诇 讜讘讝讛 诇讗 谞爪讟专讱 诇诪讞讜拽 诇"讗 讻讗砖专 谞讚驻住 讘讙诇讬讜谉 讜讛讜讗 诪诪讛专"诐:



转讜住' 讚"讛 专砖"讬. 讚讗诪专 讘诪讚专砖 讻讜'. 讛诪爪讬讬谉 讛专讗讛 诇驻' 诪砖驻讟讬诐 讜诇讗 讬讚注 砖讙诐 讘驻' 谞讞 讗讬转讗 讘专讗砖讛:



转讚"讛 讜讛砖讜转讛. 诇"砖 讘讛讜 专讗砖讜谉 讜砖谞讬 讻讜'. 诇讻讗讜专讛 诇讚注转 讛专讗讘"讚 讘驻"讗 诪讛诇' 讟"讗 讜讻驻讬 砖讘讗专 讛爪诇"讞 讘住讜讙讬讗 讚专"讞 住讙讛"讻 讗讜转 驻"讗 讚砖讗专 诪砖拽讬谉 讞讜抓 诪讝' 砖诪谞讜 讞讻诪讬诐 诪拽讘诇讬谉 讟讜诪讗讛 讘转讜专转 讗讜讻诇 讜讗"谞 转讞诇讛. 讜讻' 诇驻诪砖"讻 讛专"砖 讘驻"拽 讚讟讛专讜转 诪"讗 讜诪"讘 诪"诇 讙诐 讘诪砖拽讬谉 砖谞讬诐 讜拽砖讛 诪讚讜注 诇"拽 讙诐 讘诪砖拽讬谉 专讗砖讜谞讬诐 讜砖谞讬诐. 讜讗"诇 讻讬讜谉 讚诪转讜专转 讗讜讻诇 讗转讬谞谉 注诇讬讬讛讜 谞讻诇诇讜 讘讙讝讬专转 讗讜讻诇 专讗砖讜谉 讜砖谞讬 讚讗"讻 诇讗 讗"砖 诇拽诪谉 讛诪讛讜 讚转讬诪讗 讛讗 砖讻讬讞 讻讜' 讜注诪砖"讻 讘讟讛专讜转 砖诐 讬砖讜讘 拽爪转 诇讚讘专讬 讛专"砖:



转讚"讛 讜讛讘讗. 讜讗"转 讻讜'. 诇讻讗讜专讛 讬"诇 讚谞"诪 砖讬注砖讛 诪砖拽讬谉 转讞诇讛 砖讛讬讛 讘讚注转诐 诇讙讝讜专:





讞讬讚讜砖讬 专讘讬 注拽讬讘讗 讗讬讙专

转讜住' 讚"讛 讜讛砖讜转讛 讻讜' 讜讗讬 转谞讬 诪砖拽讬谉 讛"讗 讚讜讜拽讗 诪砖拽讬谉 讚讞诪讬专讬.
转讬诪讗 讚讛讗 拽讜砖讬转 转讜住' 诇讗 讛讜讬 讚讛讗讜讻诇 讗讜讻诇 专讗砖讜谉 讛讜讗 诪讬讜转专 讚谞诇诪讜讚 诪诪砖拽讬谉, 讚讝讛 讗讬谞讜 诪转讜专抓 讘转讬专讜爪诐, 讚讛讗 谞讛讬 讚诪诪砖拽讬谉 诇讗 讙诪讬专讬, 讛讗 诪"诪 谞诇诪讜讚 诪讗讜讻诇 讗讜讻诇 砖谞讬, 讜讛讗 讚拽转谞讬 诇讛 讚讛讜"讗 讚讟诪讜讬讬 谞诪讬 诪讟诪讗 诇讛, 讗诇讗 注"讻 讚拽讜砖讬讬转 转讜' 讚讗讜讻诇 讗讜讻诇 砖谞讬 讛讜讗 诪讬讜转专 讚谞诇诪讚 诪诪砖拽讬谉, 讜讛讗 讙诐 讝讛 诇拽"诪, 讚讛讗 诪讛 讚讗讜讻诇 砖谞讬 砖谞讬 诪砖讜诐 讚诪爪讬谞讜 讻讬讜爪讗 讘讝讛 注"讬 诪砖拽讬谉, 讛讬讬谞讜 讚讘诇讗"讛 讛讬讛 讻讞讜讻讗 讜讟诇讜诇讗 砖讬讛讬讛 砖谞讬 注讜砖讛 砖谞讬 讜讻诪"砖 讛专注"讘 讜讛转讬"讟 (驻"讘 讚讟讛专讜转 诪"讘) 讜讛讗 讚砖谞讬 注讜砖讛 砖谞讬 注"讬 诪砖拽讬诐 讛讬讬谞讜 讻讬讜谉 讚讘讚注转诐 讛讬讛 诇讙讝讜专 讚讻诇 讛驻讜住诇 转专讜诪讛 诪讟诪讗 诪砖拽讛 诇讛讬讜转 转讞讬诇讛 讜讻诪"砖 转讜住', 讜讻讬讜谉 砖讻谉 驻砖讬讟讗 讚讛讜爪专讱 诇诪讬谞拽讟 讗讜讻诇 砖谞讬 砖谞讬, 讚讛讜"讗 讚讛讜讬 讻讞讜讻讗 讜讟诇讜诇讗 讚砖谞讬 讬注砖讛 砖谞讬, 讜诪砖讜转讛 诪砖拽讬谉 讟诪讗讬' 讚住转诪' 拽转谞讬 讗祝 诪砖拽讬谉 砖谞讬 讗讬谉 专讗讬讛, 讚讻讬讜谉 讚讘讚注转诐 诇讙讝讜专 讚诪砖拽讬谉 讛讜讬 转讞讬诇讛 讗"讻 讛讜讬 转诪讬讚 砖讜转讛 诪诪砖拽讬谉 专讗砖讜谉, 诪砖"讛 专讗讜讬 诇讜诪专 讚讛砖讜转讛 谞注砖讛 砖谞讬, 诪砖"讛 爪专讬讱 诇诪转谞讬 讚讗讜讻诇 讗讜讻诇 砖谞讬 讛讜讬 砖谞讬 诪砖讜诐 讚诪爪讬谞讜 讻谉 注"讬 诪砖拽讬诐.
讜诪讛 讚讛拽砖' 讛诪讛专砖"讗 注诇 转讜住' 讚诇转专爪讜 讚住讚"讗 讻讬讜谉 讚诪砖拽讬谉 砖讻讬讞 讟诪讜讬讬 谞诪讬 诪讟诪讗讬, 诇注谞"讚 诇拽"诪, 讻讬讜谉 讚住讙讬 讘诪讛 讚驻住讜诇 诇住诇拽 讘讝讛 讛讞砖砖 讚讚诇诪讗 砖拽讬诇 讗讜讻诇讬谉 讚转专讜诪讛 诇驻讜诪讬讛 诪讛讬讻讬 转讬转讬 诇讜诪专 诇讛讞诪讬专 诇讟诪讗 讚诪讛 讘讻讱 讚诪砖拽讬谉 砖讻讬讞, 讛讗 诪"诪 诇住诇拽 讛讞砖砖讗 诪住驻讬拽 诇注砖讜转讜 驻住讜诇, 讜砖讗谞讬 讘讛讗 讚讻转讘讜 转讜住' 讚住讚"讗 讚讗讜讻诇 讗讜讻诇 专讗砖讜谉 讚讟诪讜讬讬 谞诪讬 诪讟诪讗, 讛讬讬谞讜 诇讗讜 诪砖讜诐 讚讗讜讻诇 专讗砖讜谉 讟讜诪讗转讜 讞诪讜专讛 讬讜转专 讗诇讗 讚住"讚 讻讬讜谉 讚注砖讜 诪谉 砖谞讬 砖谞讬 专讗讜讬 诇讛砖讜讜转 诪讚讜转诐, 诪诪讬诇讗 诪讛"转 诇讜诪专 讚诪砖拽讬谉 讚砖讻讬讞讬 讟诪讜讬讬 讬讟诪讗, 讜谞讻讜谉 讘注讝讛"讬:





讞讬讚讜砖讬 讞转"住

讞谞谞讬讛 讘谉 讞讝拽讬' 砖讛讬讜 诪讞讘讘讬诐 讛爪专讜转. 讜讬"诇 讚讻转讬讘 注诇 讗讬诇转 讛砖讞专 讜讗讞讝"诇 讘诪住' 讬讜诪讗 诪讛 砖讞专 住讜祝 讛诇讬诇讛 讗祝 讗住转专 住讜祝 讛谞住讬诐 讜驻专讬讱 讛讗 讗讬讻讗 讞谞讜讻讛 讜诪砖谞讬 谞讬转谉 诇讻转讜讘 拽讗 讗诪讬谞讗 诪砖诪注 诪讝讛 讚讗讬谉 诇讻转讜讘 谞住 砖讗讞专 讗住转专 讜讻讘专 讛专讙讬砖讜 转讜住' 讜讛拽砖讜 诪诪讙讬诇转 转注谞讬转 讜转讬' 讘讚讜讞拽. 讜讛谞讛 诇讜诇讬 转讬' 讛砖"住 讛讬讬转讬 讗讜诪专 讚讻诇 讛爪专讜转 讛诪讛 诇讟讜讘转 讬砖专讗诇 诇讞讘专 讗讛讘转 讛转讜专讛 讘诇讘谞讜 谞转转讬 谞住 诇讬专讗讬讱 诇讛转谞讜住住 诪驻谞讬 拽讜砖讟 住诇讛 讜讻转讬讘 讘讻诇 爪专转诐 诇讜 爪专 讜讛讬讬谞讜 诪讞讘讘讬诐 讛爪专讜转 讘注爪诪诐 讛诪讛 诪讞讘讘讬诐 讻讬 讛诐 爪讜专讱 讙讚讜诇 讗讱 讻诇 讝讛 讗讞专 砖拽讘诇谞讜 讛转讜专讛 讘专爪讜谉 讘讬诪讬 讗讞砖讜专讜砖 讗讘诇 诪注讬拽专讗 讻砖讛讬转讛 讘讗讜谞住 讘讜讚讗讬 诇讗 讛讬讜 爪专讜转 讞讘讬讘讬诐 注诇讬讛诐 诇讗 讛谉 讜诇讗 砖讻专谉 讜讛讬讬谞讜 讗住转专 住讜祝 讻诇 讛谞住讬诐 讻砖讞专 砖讛讜讗 住讜祝 讛诇讬诇讛 讜讛讜诇讱 讜讗讜专 注讚 谞讻讜谉 讛讬讜诐 讛"谞 讛讜诇讱 讜讗讜专 讜讗讬谉 讻讗谉 爪专讛 讗诇讗 讛讻诇 讘讞讘讛 讜讗讛讘讛 讜讗诐 谞驻专砖 讻谉 讗讬谉 专讗讜讬' 砖转讛讬' 讗住转专 住讜祝 砖谞讬转谉 诇讻转讜讘 讗诇讗 讻讜转讘 讜讛讜诇讱 讜讛讬讬谞讜 讞谞谞讬' 讘谉 讞讝拽讬' 讜住讬注转讜 砖讛讬' 诪讞讘讘讬诐 讛爪专讜转 讛讜讗 讛转讞讬诇 诇讻转讜讘 诪讙"转 讻讬 讗注"讙 砖讻讘专 讛讬讛 谞住 讞谞讜讻讛 拽讜讚诐 诇讜 讝诪谉 专讘 诪"诪 诇讗 讻转讘讜讛讜 讘住驻专 诪砖讜诐 讚讻转讬讘 讗讬诇转 讛砖讞专 讗讘诇 讛讜讗 砖讞讬讘讘 讛爪专讜转 驻讬专砖 讗讬诇转 讛砖讞专 注诇 讞讬讘讜讘 讛爪专讜转 注"讻 诪讜转专 诇讻转讜讘 诪讙"转:





驻谞讬 讬讛讜砖注

讘讙诪专讗 讗诇讜 讚讘专讬诐 驻讜住诇讬谉 讗转 讛转专讜诪讛 讛讗讜讻诇 讗讜讻诇 专讗砖讜谉 讜砖谞讬 讻讜'  讜讻转讘讜 转讜住驻转 讗讬 转谞讗 讗讜讻诇 专讗砖讜谉 诇讞讜讚 诇讗 讛讜讬 讬讚注讬谞谉 讗讜讻诇 砖谞讬 讻讜' 注讚 住讜祝 讛讚讬讘讜专 讜诇讻讗讜专讛 诇注谞"讚 讗讻转讬 诇讗 住讙讬 讘讛讻讬 讚诇讬转谞讬 讛讗讜讻诇 讗讜讻诇讬谉 讟诪讗讬诐 住转诪讗 讜诪诪讬诇讗 讬讚注谞讗 讚专讗砖讜谉 讜砖谞讬 讻讛讚讚讬 谞讬谞讛讜 诇驻住讜诇 讗转 讛转专讜诪' 讗诇讗 讚讗讬讻讗 诇诪讬诪专 讚诇讗 诪爪讬 诇诪讬转谞讬 住转诪讗 诇讗驻讜拽讬 诪讚专"讗 讚讗诪专 讗祝 砖诇讬砖讬 讘讻诇诇 讜讛讬讬谞讜 谞诪讬 诇驻住讜诇 讗转 讛转专讜诪讛 讻讚讻转讘 讛转讜讬"讟 讘砖诐 讛专讗"砖 讝"诇 讘驻"讘 讚讟讛专讜转:


诪讬讛讜 讛砖转讗 讚讗转讬谞谉 诇讛讻讬 转讜 讗讬谉 讗谞讜 爪专讬讻讬谉 诇讚讞讜拽 讘诪讛 砖讻转讘讜 讛转讜住' 讘讚"讛 讜讛砖讜转讛 诪砖拽讬谉 讟诪讗讬谉 讻讜' 诪"诪 讛讬讛 讘讚注转诐 诇讙讝讜专 讗诪砖拽讬谉 讻讜' 讜讝讛 讚讜讞拽 讙讚讜诇 讜诇诪讗讬 讚驻专讬砖讬转 讗转讬 砖驻讬专 讟讜讘讗 讘驻砖讬讟讜转 讻讬讜谉 讚讘讗讜讻诇讬谉 讙讜驻讗 讬讜转专 砖讬讬讱 诇诪讬转谞讬 讘拽爪专讛 讛讗讜讻诇 讗讜讻诇讬谉 讟诪讗讬谉 诪诪讬诇讗 讚专讗砖讜谉 讜砖谞讬 讘讻诇诇 讗诇讗 讚讗讬爪讟专讬讱 诇讗驻讜拽讬 砖诇讬砖讬 讜讚讘专 讬讚讜注 讚诇讗 诪砖讻讞转 讗讜讻诇 砖诇讬砖讬 讗诇讗 讘讞讜诇讬谉 砖谞注砖讜 注诇 讟讛专转 拽讚砖 讜讛讱 诪讬诇转讗 诇讗 砖讬讬讱 讗诇讗 讘讗讜讻诇讬谉 诪砖讗"讻 讘诪砖拽讬谉 诇讗 讗砖讻讞谉 讚砖讬讬讱 砖注讜砖讛 讞讜诇讬谉 注诇 讟讛专转 拽讜讚砖 诪砖讜诐 讚诇讬讻讗 诪砖拽讬谉 专讗讜讬讬谉 诇砖转讬讛 讻诪"砖 专"砖 讜讛讘讬讗讜 诪讛专砖"讗 讘砖诪注转讬谉 讻谞"诇 讜注讚讬讬谉 爪专讬讱 注讬讜谉:


讘专砖"讬 讘讚"讛 讛讗讜讻诇 讗讜讻诇 专讗砖讜谉 讻讜' 讜诪爪讗转讬 讘注专讜讱 诪砖讜谞讛 讟讜诪讗讛 讝讜 讻讜' 讚转谞讬讗 讘住驻专讬 讗讬谉 讛讗讜讻诇 讗讜讻诇讬谉 讟诪讗讬谉 讻讜' 讟诪讗 讟讜诪讗转 注专讘 讜诇讻讗讜专讛 讬砖 诇转诪讜讛 诪讛讗 讚讛讘讬讗 专讗讬讛 诪住驻专讬 讜讛诇讗 诪砖谞讛 讛讬讗 讘诪住' 驻专讛 讚讻诇 讛讟注讜谉 讘讬讗转 诪讬诐 诪讚"住 诇讗讞专 讘讬讗转讜 诪讜转专 讘讻讜诇谉 讜讛讬讬谞讜 诇讗砖诪注讬谞谉 讚诇讗 讘注讬 讛注专讘 砖诪砖:


讜讛谞专讗讛 讚诪砖讜诐 讛讗 诇讗 讗专讬讗 讚讗驻砖专 讚讛讗讬 讻诇诇讗 诇讗讜 讚讜讜拽讗 讚拽讬"诇 讗讬谉 诇诪讬讚讬谉 诪谉 讛讻诇诇讜转 讻讜'. 讜转讚注 讚讘诇讗"讛 爪"诇 讻谉 砖讛专讬 讛转讜住' 讘专讬砖 驻专拽 讞讜诪专 讘拽讜讚砖 讛讘讬讗讜 砖诐 驻诇讜讙转讗 讚讗诪讜专讗讬 讘讻诇 讛讟讜诪讗讜转 讚专讘谞谉 讗讬 讘注讬 讛注专讘 砖诪砖 讗讜 诇讗 讜讛讗专讬讻讜 讘讝讛 讛专讘讛 注"砖 讜诪讬讬转讬 谞诪讬 讛讱 诪转谞讬转讬谉 讚讻诇 讛讟注讜谉 讘讬讗转 诪讬诐 讜讗驻"讛 讛讘讬讗讜 驻诇讜讙转讗 讚讗诪讜专讗讬 讘讬专讜砖诇诪讬 讜诪讚诇讗 诪讜转讘讬谞谉 转讬讜讘转讗 诪讛讱 诪砖谞讛 讗诪"讚 讚爪专讬讱 讛注专讘 砖诪砖 注"讻 讛讬讬谞讜 讻讚驻专讬砖讬转 讜讻谉 诪爪讗转讬 讘讻"诪 讘驻"讬 诪讛诇讻讜转 讗讘讜转 讛讟讜诪讗讛 诇讻谉 诪讬讬转讬 专讗讬讛 诪住驻专讬 讚拽转谞讬 讘讛讚讬讗 讛讗讜讻诇 讗讜讻诇讬谉 讟诪讗讬谉 讻讜' 讜注"讻 讚爪专讬讱 诇讞诇拽 讚讬砖 讟讜诪讗讛 讚专讘谞谉 讚讘注讬 讛注专讘 砖诪砖 讜讬砖 讚讘专讬诐 讚诇讗 讘注讬 讜讻讘专 讘讗专转讬 诪讬诇转讗 讘讟注诪讗 讜讬讘讜讗专 拽爪转 讘住讜讙讬讗 砖诇驻谞讬谞讜 讜诪讛 砖讛拽砖讜 转讜住驻转 讬讘讜讗专 诇拽诪谉 讘诇砖讜谉 讛转讜住驻转:


讗诪谞诐 讛讗 讚诪讬讬转讬 专砖"讬 讛讱 诪讬诇转讗 讚讘注讬 讛注专讘 砖诪砖 讗祝 注"驻 砖讗讬谞讜 注谞讬谉 诇注讬拽专 讛诇讻讛 讜讬讚讜注 讚专砖"讬 驻专砖谉 讛讜讗 讜诇讗 驻住拽谉 讗祝 讘讚讘专讬诐 讛谞讜讛讙讬诐 诪讻"砖 讘讻讛"讙. 讗诇讗 讚谞专讗讛 讚住讜讙讬讗 讚砖诪注转讬谉 讛讻专讬讞讜 诇驻专砖 讻谉 讚讗住"讚 讚讟讜诪讗讛 讚专讘谞谉 谞诪讬 讘注讬 讛注专讘 砖诪砖 讗"讻 诇讗 讛讜讬 诪拽砖讛 诪讬讚讬 诇拽诪谉 讘砖诪注转讬谉 讟"讬 讚讗讜专讬讬转' 讛讜讗 讚讛讗 砖驻讬专 诪爪讬谞谉 诇诪讬诪专 讘驻砖讬讟讜转 讚讛讗讬 讟"讬 讗讛谞讱 讙讜驻讬讛 拽讗讬 砖讛谉 诪讚专讘谞谉 讗诇讗 注"讻 讚住讜讙讬讗 讚砖诪注转讬谉 住讜讘专 讚讛谞讱 讟讜诪讗讜转 讚诪转谞讬' 诇讗 讘注讬 讛注专讘 砖诪砖 讻谞"诇 谞讻讜谉:


讜讚注 讚砖讬讟转 讛专诪讘"诐 讻砖讬讟转 专砖"讬 讜讛注专讜讱 讚讛讗讬 讗讜讻诇 专讗砖讜谉 讜砖谞讬 讚讛讻讗 讛讬讬谞讜 驻住讜诇 讙讜讬讬讛 讜讗讬谞讜 讟诪讗 讗诇讗 讻砖讬注讜专 讞爪讬 驻专住 讜讻诪讜 砖讗讘讗专 讘住诪讜讱 讘诇砖讜谉 讛转讜住驻讜转:





爪诇"讞

讙诪' 讛讗讜讻诇 讗讜讻诇 专讗砖讜谉 讜讛讗讜讻诇 讗讜讻诇 砖谞讬. 讘转讜住' 讚"讛 讗讜讻诇 专讗砖讜谉 讜讻讜' 讗讬 转谞谉 讗讜讻诇 专讗砖讜谉 诇讞讜讚 讜讻讜' 注讬讬谉 专砖"讗 砖讚讘专讬 讛转讜住' 注诇 讛诪砖谞讛 讚诪住' 讝讘讬诐 拽讗讬 讜诇讗 注诇 讙讝讬专转 讬"讞 讚讘专 讜讘讗诪转 讻谉 诪讜专讛 诇砖讜谉 转讜住' 讗讬 转谞谉 讜讻讜' 讗讘诇 爪专讬讻讬诐 讗谞讜 诇转转 诇讘 注诇 讛讙讜讝专讬诐 诇诪讛 谞诪谞讛 讗讜讻诇 专讗砖讜谉 讜砖谞讬 讘砖谞讬诐. 讜注' 讘住讜祝 讛砖讬讟讛 讚祝 讬"讝.] 讘转讜住' 讚"讛 讛谞讬讞讗 砖讘讗诪转 谞住转驻拽讜 讘讝讛. 讗讘诇 诇专砖"讬 砖诐 讜讚讗讬 谞诪谞讜 诇砖谞讬诐 讜讛讜讗 讙讜驻讗 讟注诪讗 讘注讬 砖讛专讬 讞讚 讟注诪讗 诇转专讜讜讬讬讛讜 讝讬诪谞讬谉 讚讗讻讬诇 讗讜讻诇讬诐 讟诪讗讬诐 讜讻讜'. 讘砖诇诪讗 注诇 诪砖拽讬诐 谞转谞讜 讘讙诪' 讟注诐 讚诇讗 砖讻讬讞讗. 讗讘诇 讗讜讻诇 专讗砖讜谉 讜砖谞讬 砖讻讬讞讬 讻讬 讛讚讚讬. 讛谉 讗诪转 讚讗讬讻讗 诇诪讬诪专 讚诪转讞诇讛 讙讝专讜 注诇 讗讜讻诇 专讗砖讜谉 讜诇讗 注诇 讗讜讻诇 砖谞讬 诪砖讜' 讚讚诪讬 讻讞讜讻讗 讜讻讜' 讜注' 讘转讜住' (讚祝 讬"讚 注"讗) 讚"讛 专"讬 讗讜诪专 讜讻讜' 讜诇讘住讜祝 讙讝专讜 讙诐 注诇 讗讜讻诇 砖谞讬 诪砖讜诐 讚诪爪讬谞讜 讻讬讜爪讗 讘讝讛 注"讬 诪砖拽讬谉. 讜谞讜讻诇 诇讜诪专 砖诇讗 讙讝专讜 注诇 讗讜讻诇 砖谞讬 注讚 砖诪转讞诇讛 讙讝专讜 注诇 讗讜讻诇讬谉 砖谞讟诪讗讜 讘诪砖拽讬谉 讚讛讬讬谞讜 讙讝讬专转 讻诇 讛驻讜住诇 转专讜诪讛 诪讟诪讗 诪砖拽讬谉 诇讛讬讜转 转讞诇讛. 讜讗讝 砖讜讘 砖诪爪讬谞讜 砖谞讬 注讜砖讛 砖谞讬 讜诇讗 讚诪讬讗 诇讞讜讻讗 讙讝专讜 注诇 讗讜讻诇 砖谞讬. 讜讗祝 砖讘诪砖谞讛 谞讗诪专 讗讜讻诇 砖谞讬 讘专讬砖 讛诪砖谞讛 拽讜讚诐 讛讗讜讻诇讬诐 砖谞讟诪讗讜 讘诪砖拽讬谉 讬"诇 讚讛转谞讗 讻讘专 专爪讛 诇砖谞讜转诐 讘住讚专 讛谞讗讜转 讜住诪讱 讗讜讻诇 砖谞讬 讗爪诇 讗讜讻诇 专讗砖讜谉 砖砖谞讬讛诐 讟注诐 讗讞讚 诇讛诐. 讜讻"讝 诇专' 讬讛讜砖注 讗讘诇 诇专' 讗诇讬注讝专 砖讙讝专讜 注诇 讗讜讻诇 专讗砖讜谉 砖讬讛讬' 专讗砖讜谉 诪讛 砖诇讗 诪爪讬谞讜 讻讬讜爪讗 讘讝讛 讜讗驻讬' 讟注诐 谞讻讜谉 诇讗 诪爪讬谞讜 诇讚讬讚讬讛 砖讛专讬 讛讬讛 讚讬 诇讙讝讜专 注诇讬讜 砖讬讛讬讛 砖谞讬 讜讻讘专 讬爪讗谞讜 诪讻诇 讛讞砖砖讜转 讻诪讘讜讗专 讘转讜住' 讞讜诇讬谉 (讚祝 诇"讙 注"讘) 讘讚"讛 讛讗讜讻诇 讜讻讜' 注讚 砖讛讜爪专讻讜 诇讜诪专 讚专"讗 诪砖讜讛 诪讚讜转讬讜 诇注砖讜转 讗讜讻诇 讻诪讗讻诇 诇讙诪专讬 讜讗"讻 诪诪讬诇讗 讗讜讻诇 专讗砖讜谉 讜砖谞讬 讻讞讚讗 谞讙讝专讜 讜诇诪讛 谞诪谞讜 讘砖转讬诐. 讜诇讜诪专 诇驻讬 砖讝讛 专讗砖讜谉 讜讝讛 砖谞讬 讜讞诇讜拽讬诐 讘讚讬谞诐 诇讻讱 谞诪谞讜 讘砖转讬诐. 讛谞讛 讗讜讻诇 讗讜讻诇 砖诇讬砖讬 砖讛讜讗 砖诇讬砖讬 讙"讻 讬讜诪谞讛 讘驻"注 讜讗讬转讜住驻讜 诇讛讜 讬"讞 讚讘专 讘砖诇诪讗 诇专"讬 诪讛 砖讗讜讻诇 砖诇讬砖讬 砖谞讬 诇拽讜讚砖 讝讛 诇讗 谞诪谞讛 诪讻诇诇 讙讝讬专讛 砖注诇 讝讛 诇讗 讙讝专讜 讻诇诇 讗诇讗 讛讜讗 诪讟注诐 砖砖诪讬专转讛 讟讜诪讗讛 讛讬讗 讗爪诇 讛拽讜讚砖 讜讛讜讗 注驻"讬 讚讬谉 讜诇讗 注驻"讬 讙讝讬专讛 讗诇讗 诇专"讗 拽砖讛. 讜讗诐 谞讬诪讗 讚讗讜讻诇 砖诇讬砖讬 砖诇讬砖讬 诇讗 讘讗讜转讜 驻注诐 讙讝专讜 专拽 讗讞"讻 讛讬讛 谞讬讞讗. 讗讘诇 讻讬讜谉 讚诇专"讗 讗讬谉 讟注诐 讘讗讜讻诇 专讗砖讜谉 诇讛讬讜转 专讗砖讜谉 专拽 诪砖讜诐 砖诪砖讜讛 诪讚讜转讬讜 讜讙诐 讘讗讜讻诇 砖诇讬砖讬 诇讛讬讜转 砖诇讬砖讬 讗讬谉 砖讜诐 讟注诐 专拽 诇讛砖讜讜转 讛讗讜讻诇 讻诪讗讻诇 讜注' 专砖"讗 讘砖诐 讛专"砖. 讜讗"讻 诪住转诪讗 讻讛讚讚讬 谞讙讝专讜. 讜诪诪"谞 讗讬 谞讬诪谞讬谞讛讜 诇转诇转 讗讜 讻讞讚. 讜讗讜诇讬 讚诇专"讗 讗讜讻诇 砖诇讬砖讬 诇讗 讘讜 讘讬讜诐 讙讝专讜. 讜讘砖诇诪讗 讗讜讻诇 专讗砖讜谉 砖注讻"驻 讬砖 讟注诐 诇讙讝讜专 注诇讬讜 讗诇讗 砖讛讬讛 讚讬 诇注砖讜转讜 砖谞讬 讘讝讛 讗讛谞讬 诇注砖讜转 讗讜讻诇 讻诪讗讻诇 诇讛讬讜转 专讗砖讜谉. 讗讘诇 讗讜讻诇 砖诇讬砖讬 砖讗讬谉 砖讜诐 讟注诐 诇讙讝讜专 注诇讬讜 讻诇诇 诇讗 讙讝专讜 讘讗讜转讜 讬讜诐 讻诇诇 专拽 讗讞"讻 讙讝专讜 讙诐 讘讝讛 讻讚讬 诇讛砖讜讜转 讗讜讻诇 讻诪讗讻诇 讘讻诇 讙讜讜谞讬:


讜讗诪谞诐 讙诐 诇专"讬 讗讜讻诇 砖诇讬砖讬 谞注砖讛 砖诇讬砖讬 诇转专讜诪讛 讜讻诪讘讜讗专 讘诪住' 讞讜诇讬谉 砖诐 砖讚讬讬拽 讘讙诪' 砖谞讬 诇拽讜讚砖 讜讗讬谉 砖谞讬 诇转专讜诪讛 砖谞讬 讛讜讗 讚诇讗 讛讜讬 讛讗 砖诇讬砖讬 讛讜讛 谞驻拽讗 诪讬谞讬' 砖讗住讜专 诇讗讻讜诇 转专讜诪讛 讜讻讜' 讜讝讜 诪注诇讛 讘注诇诪讗 诪讚专讘谞谉 讻诪讘讜讗专 讘诪住' 讝讘讞讬诐 [讚祝 爪"讟] 诇讗讻讬诇讛 注讘讜讚 诪注诇讛 注"砖. 讗诪谞诐 讬"诇 讚讗讬谉 诇讻讜诇诇讜 讘讙讝讬专转 讞"讬 讚讘专 讚讻讜诇诐 讙讝专讜 讚讘专 诪驻谞讬 讚讘专. 讜爪讗 讜注讬讬谉 讘讻讜诇诐 讜转诪爪讗 砖讻讜诇诐 诪砖讜诐 讙讝讬专讛 讜诇讛讻讬 讗诪专讜 讙讝专讜 讘讜 讘讬讜诐. 讗讘诇 诪讛 砖讗讜讻诇 讗讜讻诇 砖诇讬砖讬 砖谞讗住专 诪诇讗讻讜诇 讘转专讜诪讛 讗讬谉 讘讜 砖讜诐 讟注诐 诇讙讝讜专 诪驻谞讬 讚讘专 讗讘诇 讛讜讗 专拽 诪注诇讛 讘注诇诪讗 讘诇讬 讟注诐 讜诇讻谉 讗讬谞讜 讘讻诇诇 讞"讬 讚讘专 砖讙讝专讜 讘讜 讘讬讜诐. 讜讗注驻"讻 谞诇注"讚 砖诇讗 注砖讜 诪注诇讛 讝讜 讗讝. 讚讗诐 讻谉 诇诪讛 讛讜爪专讻讜 诇注砖讜转 讗讜讻诇 讗讜讻诇 专讗砖讜谉 讜讗讜讻诇 讗讜讻诇 砖谞讬 砖谞讬 讚讬 讛讬讛 砖讬讜讞砖讘 砖诇讬砖讬 讜讙"讻 砖讜讘 诇讗 砖拽讬诇 诪砖拽讬谉 讚转专讜诪讛 讜砖讚讬 诇驻讜诪讬讛 讜讻谉 讘砖讜转讛 诪砖拽讬谉 讟诪讗讬诐. 讜诇诪讬诪专 砖注砖讗讜讛讜 砖谞讬 讘砖讘讬诇 诪注砖专 讚讚诇诪讗 砖拽讬诇 诪砖拽讬谉 讚诪注砖专 讜讻讜' 讜讻诪讜"砖 讛转讜住' 讘诪住' 讞讜诇讬谉 讗"讻 转讬谞讞 诇专讘谞谉 讘驻讬"讗 诪驻专讛 砖讻诇 讛讟注讜谉 讘讬讗转 诪讬诐 诪讚"住 讗住讜专 讘诪注砖专 讗讘诇 诇专"诪 讚诪讜转专 讘诪注砖专 讗"讻 诇讗 讗讛谞讬 讻诇讜诐 讘转拽谞转谉 诇诪注砖专 讛谉 讗诪转 砖讘讗讜讻诇 讗讜讻诇讬谉 注砖讜 驻注讜诇讛 讚砖讜讘 诇讗 砖拽讬诇 诪砖拽讬谉 讚诪注砖专 砖讛专讬 讗诐 讛讜讗 砖谞讬 砖讜讘 诪讟诪讗 诪砖拽讬谉 讗驻讬' 讚讞讜诇讬谉. 讗讘诇 讘砖讜转讛 诪砖拽讬谉 砖讛讞砖砖 讚诇诪讗 砖拽讬诇 讗讜讻诇讬谉 诇讗 注砖讜 砖讜诐 驻注讜诇讛 砖讬讛讬讛 砖谞讬 讜讗诐 讛讬讜 注讜砖讬谉 讗讜转讜 专讗砖讜谉 砖驻讬专 讛讬讜 诪讜爪讬讗讬诐 讗讜转讜 诪讞砖砖讗 讚砖拽讬诇 讗讜讻诇讬谉 讚诪注砖专 [讗讘诇[ 诇注砖讜转讜 砖谞讬 诇讬讻讗 砖讜诐 转讬拽讜谉 诇专"诪 讜诇讛讻讬 讘讗诪转 拽讗诪专 讘讙诪' 诪砖讜诐 转专讜诪讛 砖讝讛 砖讬讬讱 诇讻"注 讘讬谉 诇专"诪 讜讘讬谉 诇专讘谞谉. 讜讗"讻 讛讜讗 讙讜驻讗 拽砖讬讗 讘砖讘讬诇 转专讜诪讛 讚讬 砖讬讜讞砖讘 砖诇讬砖讬 讗诇讗 讜讚讗讬 砖讗讝 注讚讬讬谉 诇讗 注砖讜 诪注诇讛 讝讜 砖讗诐 讛讗讚诐 谞讞砖讘 砖诇讬砖讬 诇讗 谞讗住专 讘转专讜诪讛. 讜讗讝 注砖讜 讛讻诇 诪诇转讗 讘讟注诪讗 讜讗诐 诇讗 讛讬讜 注讜砖讬诐 讗讜转讜 砖谞讬 讗讬谉 讟注诐 诇讗住专讜 讘转专讜诪讛 诇讻讱 讛讜爪专讻讜 诇注砖讜转讜 砖谞讬 讜诪诪讬诇讗 驻讜住诇 讙诐 讘谞讙讬注讛:


讜讘诪讛 砖讻转讘谞讜 讬砖 诇谞讜 注讜讚 讟注诐 诇讜诪专 讚讗讬 讛讜讛 谞拽讟 讗讜讻诇 专讗砖讜谉 讛讜讛 讗诪讬谞讗 讚讗讜讻诇 砖谞讬 讗讬谞讜 驻讜住诇 讻诇诇. 讜讗祝 砖讛讞砖砖 砖讬砖谞讜 讘讗讜讻诇 专讗砖讜谉 讬砖谞讜 讙诐 讘讗讜讻诇 砖谞讬 诪砖讜诐 讚讛讜讛 讗诪讬谞讗 讚诇讗讜讻诇讬 转专讜诪讛 诇讗 讞砖砖讜 讻诇诇 诪砖讜诐 砖讻讛谞讬诐 讝专讬讝讬诐 讛诐 讜专拽 诇讗讜讻诇讬 诪注砖专 讞砖砖讜 讜讞砖砖 讝讛 砖讬讬讱 专拽 讘讗讜讻诇 专讗砖讜谉 讗讘诇 讘讗讜讻诇 讗讜讻诇 砖谞讬 讗驻讬' 讗诐 砖讚讬 诪砖拽讬谉 讚诪注砖专 诇驻讜诪讬' 讗讬谉 砖谞讬 注讜砖讛 砖诇讬砖讬 讘诪注砖专 讜讗祝 砖砖谞讬 诪讟诪讗 诪砖拽讛 讗驻讬' 讚讞讜诇讬谉 讚讻诇 讛驻讜住诇 转专讜诪讛 诪讟诪讗 诪砖拽讛 诇讛讬讜转 转讞诇讛 诪"诪 讝讛 讗讬谞讜 专拽 诪讚专讘谞谉 讜诇讗讬住讜专 讚专讘谞谉 诇讗 讞砖砖讜 讗讘诇 讘讗讜讻诇 专讗砖讜谉 讜砖拽讬诇 诪砖拽讛 讚诪注砖专 讬砖 讞砖砖 讗讬住讜专 转讜专讛 讜讞砖砖讜 诇讛讻讬 讗讬爪讟专讬讱 诇讜诪专 讗讜讻诇 砖谞讬:


讜注驻"讬 诪"砖 讛专砖"讗 讘讞讜诇讬谉 诇讞诇拽 讘讬谉 讗讜讻诇 砖诇讬砖讬 砖诇 讞讜诇讬谉 砖谞注砖讜 注讟"转 砖谞驻住诇 讙讜驻讜 诪诇讗讻讜诇 讘转专讜诪讛 讜讘讬谉 讗讜讻诇 砖谞讬 砖诇 讞讜诇讬谉 讙专讬讚讗 讗诐 讛讬' 讙讜驻讜 谞注砖讛 砖诇讬砖讬 诇讗 讛讬讛 讗住讜专 讘讗讜讻诇讬 转专讜诪讛 讜诪讞诇拽 砖诐 讘讬谉 讗讜讻诇 专讗砖讜谉 讜砖谞讬 讚专"讗 讜讘讬谉 讗讜讻诇 专讗砖讜谉 讜砖谞讬 讚专' 讬讛讜砖注 注"砖 讘讚讘专讬讜 注诇 讚讘专讬 转讜住' (讚祝 诇"讙 注"讘) 讛讗讜讻诇 讜讘住讜祝 诇"讚 注"讗 讚"讛 砖谞讬 讜讻讜', 诪诪讬诇讗 谞讬讞讗 讚讛讜爪专讻讜 诇注砖讜转讜 砖谞讬 讘砖诪注转讬谉 讚诪讬讬专讬 讘讗讜讻诇 讗讜讻诇 专讗砖讜谉 讗讜 砖谞讬 砖诇 讞讜诇讬谉 讙专讬讚讗:


讜讘讗诪转 讙讜祝 讚讘专讬 讛诪讛专砖"讗 砖诐 转诪讜讛讬诐. 讚专"讬 讚讗讬讬专讬 砖诐 讘讞讜诇讬谉 砖谞注砖讜 注诇 讟讛专转 转专讜诪讛. 讛讬讬谞讜 讘砖诇讬砖讬 讗讘诇 讘专讗砖讜谉 讜砖谞讬 讚专"讬 讗讬讱 谞专诪讝 砖诐 讚讗讬讬专讬 讘讞讜诇讬谉 砖谞注砖讜 注讟"转 讜诇讗 讘讞讜诇讬谉 讙专讬讚讗. 讜讗诐 谞讬诪讗 讚讘专 讛诇诪讚 诪注谞讬谞讜 讻讬讜谉 讚砖诇讬砖讬 讚专"讬 讗讬讬专讬 讘注讟"转 诪住转诪讗 讚讜诪讬讗 讚讝讛 诪讬讬专讬 专讗砖讜谉 讜砖谞讬 讚讬讚讬讛 讗"讻 拽砖讛 讜讗讟讜 砖诇讬砖讬 讚专"讗 讘讞讜诇讬谉 讙专讬讚讗 讗讬讬专讬 讛专讬 诇讬讻讗 砖诇讬砖讬 讘讞讜诇讬谉 讙专讬讚讗. 讜讗"讻 注诇 讻专讞讬谉 砖诇讬砖讬 讚专"讗 讗讬讬专讬 讘讞讜诇讬谉 砖谞注砖讜 注讟"转 讜讙"讻 谞讬诪讗 讚讚讜诪讬讗 讚讛讻讬 讗讬讬专讬 专讗砖讜谉 讜砖谞讬 讚讬诇讬讛:


讜讗讜诇讬 讛讻讜讜谞讛 讚诇专"讗 讻讬讜谉 讚讘讞讜诇讬谉 讙专讬讚讗 爪专讬讻讬谉 讗谞讜 诇注砖讜转 讛讗讚诐 讛讗讜讻诇 砖谞讬 诪讟注诐 讚诇诪讗 砖讚讬 诪砖拽讬谉 讚转专讜诪讛 诇驻讬讻讱 砖讜讘 讗祝 讘砖诇讬砖讬 砖谞注砖讛 注讟"转 注砖讜 讻谉 讗祝 砖讛讬讛 讚讬 诇注砖讜转讜 砖诇讬砖讬 诇讗 专讗讜 诇讞诇拽 讘讬谉 讗讜讻诇 砖谞讬 讝讛 诇讗讜讻诇 砖谞讬 讝讛 讗讘诇 诇专"讬 讻讘专 诪爪讬谞讜 诇讜 讞讬诇讜拽 讘讬谉 砖诇讬砖讬 讝讛 诇砖诇讬砖讬 讗讞专 砖讛专讬 讞讬诇拽 讘讬谉 砖诇讬砖讬 砖诇 讞讜诇讬谉 砖谞注砖讛 注讟"转 讜讘讬谉 讞讜诇讬谉 砖谞注砖讜 注讟"拽 讜讛讬讛 诇讜 诇讞诇拽 讙诐 讘砖谞讬. 讜讗诐 讻谉 砖谞讬 讚讞讜诇讬谉 砖谞注砖讜 注讟"转 诇诪讛 砖谞讬. 讜注诇 讻谉 讛讜爪专讻讜 讛转讜住' 诇驻专砖 诪砖讜诐 诪砖拽讬谉 讚诪注砖专 讜讗祝 讚诇讬讻讗 诇专"讬 砖讜诐 砖诇讬砖讬 专拽 讘讞讜诇讬谉 注讟"驻 讚注讟"拽 住"诇 讚诇讗讜 讻拽讜讚砖 讚诪讬 诪"诪 讛专讬 讬砖 砖诇讬砖讬 砖诇 拽讜讚砖 注爪诪讜:


讜注讜讚 谞诇注谞"讚 讚讘砖谞讬 砖诇 讞讜诇讬谉 讙专讬讚讗 诇讗 讛讬讛 爪专讬讱 专"讬 诇诪讬诪专 讚诪爪讬谞讜 砖谞讬 注讜砖讛 砖谞讬 砖讛专讬 讻砖诐 砖住讘专 专"讬 砖诪讬专转 讞讜诇讬谉 砖谞注砖讜 注讟"转 讟讜诪讗讛 讛讬讗 讗爪诇 讛拽讜讚砖 讛讻讬 谞诪讬 砖诪讬专转 讞讜诇讬谉 讙专讬讚讗 讟讜诪讗讛 讛讬讗 讗爪诇 转专讜诪讛 讜讛专讬 专砖"讬 驻讬' 讘讞讜诇讬谉 [诇"讚] 讛讟注诐 砖砖诪讬专转讛 讟讜诪讗讛 讛讬讗 讗爪诇 讛拽讜讚砖 诪诪讛 砖砖谞讬谞讜 讘驻' 讞讜诪专 讘拽讜讚砖 讘讙讚讬 讗讜讻诇讬 转专讜诪讛 诪讚专住 诇讗讜讻诇讬 拽讜讚砖 讜讛讻讬 谞诪讬 砖谞讬谞讜 砖诐 讘讙讚讬 驻专讜砖讬谉 诪讚专住 诇讗讜讻诇讬 转专讜诪讛 讜讗诐 讻谉 讙诐 砖诪讬专转 讛讞讜诇讬谉 讟讜诪讗讛 讛讬讗 讗爪诇 转专讜诪讛. 讜讞讬讬砖讬谞谉 讘砖谞讬 砖诇讛 讚诇诪讗 专讗砖讜谉 讛讜讗 讜诇诪讛 诇讬讛 诇专"讬 诇诪讬诪专 诪爪讬谞讜 砖谞讬 砖注讜砖讛 砖谞讬 注"讬 诪砖拽讬谉. 讗诇讗 讜讚讗讬 讚注讬拽专 讟注诪讬' 讚专"讬 注诇 砖谞讬 砖诇 讞讜诇讬谉 砖谞注砖讜 注讟"转 讜讘讝讛 讛讬讛 讚讬 诇注砖讜转讜 砖诇讬砖讬 讜讛讜爪专讻讜 讛转讜住' 诇讜诪专 砖讛讜爪专讻讜 诇注砖讜转讜 砖谞讬 诪砖讜诐 诪砖拽讬谉 讚诪注砖专:


砖诐 讘讙诪' 讜讛讻诇讬诐 砖谞讟诪讗讜 讘诪砖拽讬谉. 讛谞讛 讛讗 讚讻诇讬诐 砖谞讟诪讗讜 讘诪砖拽讬谉 驻讜住诇讬诐 讛转专讜诪讛 诪驻讜专砖 讘住讜祝 砖诪注转讬谉 讛讟注诐 诪砖讜诐 诪砖拽讛 讝讘 讜讝讘讛. 讜讛专讬 讻诇讬诐 砖谞讙注讜 讘诪砖拽讛 讛讝讛 谞注砖讜 专讗砖讜谞讬诐 讜讟诪讜讬讬 谞诪讬 诪讟诪讗 讗"讻 拽砖讛 讚讛讬' 诇谞讜 诇讙讝讜专 诪砖讜诐 诪砖拽讛 讝讘 砖讻诇讬诐 砖谞讟诪讗讜 讘诪砖拽讬谉 讬讟诪讗讜 转专讜诪讛. 讜诇诪讛 砖谞讬谞讜 诪讗诇讜 驻讜住诇讬谉 讛转专讜诪讛 讻诇讬诐 砖谞讟诪讗讜 讘诪砖拽讬谉 讜注' 讘转讜讬"讟 讘诪砖谞讛 讚砖诇讛讬 讝讘讬诐:


讜讛谞讛 讬砖 诪拽讜诐 讗转讬 讚诇讛讻讬 诇讗 讙讝专讜 砖讬讟诪讗讜 转专讜诪讛. 诪砖讜诐 讚讘诇讗"讛 讬砖 诇讚拽讚拽 讻讬 讛讬讻讬 讚讙讝专讜 讻诇讬诐 砖谞讟诪讗讜 诪砖讜诐 讙讝讬专讛 讚诪砖拽讛 讝讘. 讗"讻 讙诐 讗讚诐 讬拽讘诇 讟讜诪讗讛 诪诪砖拽讬诐 讙讝讬专讛 诪砖讜诐 诪砖拽讛 讚讝讘 砖讛专讬 诪砖拽讛 讚讝讘 诪讟诪讗 讗讚诐 讻讚讻转讬讘 讻讬 讬专讜拽 讛讝讘 讘讟讛讜专 讜诇诪讬诪专 砖讛讚讬谉 讘讗诪转 讻谉 讜讛讗 讚诇讗 讞砖讘讬' 诪砖讜诐 讻讬讜谉 砖讙讝专讜 注诇 讻诇讬诐 诪诪讬诇讗 讚讛讜讗 讛讚讬谉 讗讚诐. 讜讛讗 讘诪砖拽讬诐 讟诪讗讬诐 讛拽砖讜 讛讬讬谞讜 讛讱 讜讛讜爪专讱 诇讜诪专 讚诇讗 砖讻讬讞讗 讗讘诇 讗讬 讛讜讛 砖讻讬讞讗 诇讗 讛讜讛 爪专讬讱 诇诪讬诪专讬' 诪砖讜诐 讚诪诪讬诇讗 谞砖诪注 诪讗讜讻诇 讗讜讻诇讬谉 讟诪讗讬谉 讜讗"讻 讗讚诐 讜讻诇讬诐 讚讻讬 讛讚讚讬 谞讬谞讛讜 讚讘砖谞讬讛诐 砖讬讬讱 讙讝讬专讛 诪砖讜诐 诪砖拽讛 讚讝讘 谞拽讟 讻诇讬诐 讜讛"讛 讗讚诐. 讝讛 讗讬谞讜 讚讗"讻 砖讜转讛 诪砖拽讬谉 讟诪讗讬谉 诇诪讗讬 讛诇讻转讗 转谞讬讗 讛讗 讻讘专 谞讟诪讗 讛讗讚诐 讘谞讙注讜 讘砖驻转讬讜 讘诪砖拽讬诐 讜诪讗讬 讗讬专讬讗 砖讜转讛. 讜诇诪讬诪专 讚砖讜转讛 诪砖拽讬谉 讟诪讗讬诐 讛讬讬谞讜 讘转讞讘 诇讜 讞讘讬专讜 讘讘讬转 讛讘诇讬注讛 讝讛讜 讚讜讞拽. 讜讙诐 诪诇转讗 讚诇讗 讗驻砖专 讘诪砖拽讬诐. 讗诇讗 讜讚讗讬 讚讘讗诪转 诪砖拽讬诐 讟诪讗讬诐 讗讬谞诐 诪讟诪讗讬诐 讗讚诐 讘谞讙讬注讛 专拽 讘砖转讬讛 讜讛讬讗 讙讜驻讛 讟注诪讗 讘注讬 讚诇诪讛 讘讻诇讬诐 砖谞讟诪讗讜 讘诪砖拽讬诐 讙讝专讜 诪砖讜诐 诪砖拽讛 讚讝讘 讜诇诪讛 诇讗 讙讝专讜 讙"讻 讘讗讚诐 砖谞讟诪讗 讘诪砖拽讬诐 诪砖讜诐 诪砖拽讛 讚讝讘. 讜讘转讞诇转 讛注讬讜谉 专爪讬转讬 诇讜诪专 诪砖讜诐 讚讘讟讜诪讗讛 讝讜 注讘讚讜 专讘谞谉 讛讬讻讬专讗 砖讗诐 谞讟诪讗 讙讘讜 转讜讻讜 讟讛讜专 讚诇讗 谞砖专讜祝 注诇讛 转专讜诪讛 讜拽讚砖讬诐 讜讗"讻 讘砖诇诪讗 讘讻诇讬 砖讬砖 诪拽讜诐 诇注砖讜转 讘讜 讛讬讻讬专讗 讙讝专讜 讗讘诇 讘讗讚诐 讚诇讗 砖讬讬讱 讘讜 转讜讱 讜讙讘 讜讗讬谉 诪拽讜诐 诇注砖讜转 讘讜 讛讬讻专 讞砖砖讜 驻谉 讬砖专驻讜 转专讜诪讛 讜拽讚砖讬诐 讜诇讛讻讬 诇讗 讙讝专讜 讻诇诇:


讗诪谞诐 诇讚注转 讛专讗讘"讚 [注讚 讻讗谉 诪爪讗转讬. 讜讞讘诇 注诇 讚讗讘讚谉] 讜注' 注讜讚 诇拽诪谉 讚祝 讬"讚 讘讚讘专讬 专砖"讬 [讚"讛 专"讬 讜讻讜' 诪砖"砖]:


砖诐 诪讗谉 转谞讗 讛讗讜讻诇 讗讜讻诇 专讗砖讜谉 讜讛讗讜讻诇 讗讜讻诇 砖谞讬 诪讬驻住诇 驻住讬诇讬 讟诪讜讬讬 诇讗 诪讟诪讗 讛谞讛 讛注讜诇诐 诪拽砖讬诐 诇诪讛 讛讝讻讬专 讗讜讻诇讬谉 砖谞讬 讜讛诇讗 讘讝讛 诇讗 谞讞诇拽讜 专"讗 讜专"讬 讻诇诇 讜诇讻"注 诪讬驻住诇 驻住讜诇 讜讟诪讜讬讬 诇讗 诪讟诪讗 专拽 讘讗讜讻诇 专讗砖讜谉 驻诇讬讙 讜讛"诇 诇诪讬诪专 诪讗谉 转谞讗 讚讗讜讻诇 专讗砖讜谉 诪讬驻住诇 驻住讬诇 讜讻讜':


讜谞专讗讛 诇转专抓 注驻"讬 住讘专转 讛专讗"砖 讘讞讜诇讬谉 砖讛讘讗转讬 诇注讬诇 诇讞诇拽 讘讬谉 讛讗讜讻诇 讞讜诇讬谉 砖谞注砖讜 注讟"转 讗讝 讛讗讚诐 讛谞注砖讛 砖诇讬砖讬 讗住讜专 讘转专讜诪讛 诇讗讻讜诇 讗讘诇 讘讞讜诇讬谉 讙专讬讚讗 讗讬 讗驻砖专 诇注砖讜转 讛讗讚诐 砖诇讬砖讬 诇讗住专讜 讘讗讻讬诇转 转专讜诪讛 讜爪专讬讱 诇注砖讜转讜 砖谞讬:


讜讛谞讛 讘讞讜诇讬谉 讙专讬讚讗 诇讗 住讙讬 砖诇讗 谞注砖讛 讗讜讻诇 讗讜讻诇 砖谞讬 砖谞讬 诪讟注诐 砖拽讬诇 诪砖拽讬谉 讚转专讜诪讛 讜讻讜' 讚讗讬 讛讜讛 诪砖讜讬谞谉 诇讬' 砖诇讬砖讬 诇讗 讛讜注诇谞讜 诪讬讚讬 砖讛专讬 讛讜讗 诪讜转专 讘转专讜诪讛 讜讻住讘专转 诪讛专砖"讗. 讜讻讬讜谉 砖注砖讬谞讜 讗讜讻诇 讗讜讻诇 砖谞讬 砖谞讬 诪讜讻专讞讬谉 讗谞讜 诇注砖讜转 讗讜讻诇 讗讜讻诇 专讗砖讜谉 专讗砖讜谉 诇讛砖讜讜转 讛诪讚讛. 讗讘诇 讘讗讜讻诇 讗讜讻诇 专讗砖讜谉 砖谞注砖讜 注讟"转 讜讻谉 讘讗讜讻诇 讗讜讻诇 砖谞讬 住讙讬 诇注砖讜转讜 砖诇讬砖讬 砖讛专讬 诪诪讬诇讗 讗住讜专 讘转专讜诪讛 注讻"驻 讘讗讻讬诇讛 讜砖转讬' 讜讗讝 讘讗讜讻诇 专讗砖讜谉 诪砖讜讬谞谉 诇讬' 砖谞讬 讗祝 砖住讙讬 诇注砖讜转讜 砖诇讬砖讬 诪"诪 诪砖讜讬谞谉 讛诪讚讛. 讜讻诪讜 砖讘讗讜讻诇 讗讜讻诇 砖谞讬 谞讞讬转 专拽 讞讚 讚专讙讗 讜谞注砖讛 砖诇讬砖讬 讛讻讬 谞诪讬 讘讗讜讻诇 专讗砖讜谉 谞讞讬转 讞讚 讚专讙讗 讜讗"讻 诇讗 讛讬讛 讬讻讜诇 诇讛拽砖讜转 诪讗谉 转谞讗 讚讗讜讻诇 讗讜讻诇 专讗砖讜谉 诪讬驻住诇 驻住讬诇 讜讻讜' 讚讗讬讻讗 诇诪讬诪专 诇注讜诇诐 专"讗 讜专"讗 诪讬讬专讬 讘讞讜诇讬谉 讙专讬讚讗 讜讻讗谉 诪讬讬专讬 讘讞讜诇讬谉 注诇 讟讛专转 转专讜诪讛 讜诇讝讛 拽讗诪专 诪讗谉 转谞讗 讚讗讜讻诇 讗讜讻诇 专讗砖讜谉 讜讗讜讻诇 讗讜讻诇 砖谞讬 诪讬驻住诇 驻住讬诇 讜讻讜' 讗"讻 诪诪"谞 讚诇讗 讻专"讗 讚讗讬 讗讜讻诇 讗讜讻诇 专讗砖讜谉 讗驻讬' 诪讟诪讗 讗讜 砖讗讜讻诇 砖谞讬 讗驻讬' 诪讬驻住诇 诇讗 驻住讬诇. 砖讛专讬 讗讬谞讜 谞注砖讛 讗诇讗 砖诇讬砖讬 讜讗讬谞讜 讗住讜专 讗诇讗 诇讗讻讜诇 讗讘诇 诇讗 诇讬讙注:


讜讝讛讜 讻讜谞转 专砖"讬 砖驻讬' 诇拽诪谉 (讚祝 讬"讚 注"讗) 讚"讛 讜驻住讬诇 诇讛讜 讜讛转讜专讛 讛讝讛讬专讛 注诇 砖诪讬专转 讛转专讜诪讛 讜讻讜'. 讜讘专砖"讗 讛拽砖讛 讚诇诪讛 讗讞讝 专砖"讬 讗讬住讜专 讝讛 讜砖讘讬拽 讗讬住讜专 讗讻讬诇转 转专讜诪讛 讟诪讗讛. 讜讗祝 砖讘诪讛 砖驻讬' 讛专砖"讗 砖讛讜讗 讘诪讬转讛 讟注讜转 讛讜讗 砖讗讬谉 注讜谞砖 诪讬转讛 讗诇讗 讘讟讜诪讗转 讛讙讜祝 讗讘诇 讗讻讬诇转 转专讜诪讛 讟诪讗讛 讗讬谞讜 讗诇讗 讘注砖讛 诪"诪 注讻"驻 讛讬讛 讬讻讜诇 诇诪讬诪专 讗讬住讜专 讛讗讻讬诇讛: 讜诇驻讬 诪"砖 谞讬讞讗 讚讛专讬 讛讬讛 拽砖讛 诇讜 诇诪讛 讛讜爪专讱 诇诪讬诪专 诪讗谉 转谞讗 讗讜讻诇 专讗砖讜谉 讜砖谞讬 讜讚讬 讘讗诪专讜 讗讜讻诇 专讗砖讜谉 讚讘讛讗 讛讜讗 讚驻诇讬讙讬. 讜爪"诇 诇讞诇拽 讘讬谉 讞讜诇讬谉 砖谞注砖讜 注讟"转 讜讘讬谉 讞讜诇讬谉 讙专讬讚讗 讻住讘专转 诪讛专砖"讗 讚讞讜诇讬谉 讜拽砖讛 讗祝 讘讞讜诇讬谉 砖谞注砖讜 注讟"转 诇讗 住讙讬 诇注砖讜转讜 砖诇讬砖讬 讚转讬谞讞 诇转拽谉 诪讻砖讜诇 讚转专讜诪' 讗讘诇 诪讻砖讜诇 讚诪注砖专 诇讗 转拽谞转 讜诪讗讬 讗讜诇诪讗 讚转专讜诪讛 诪诪注砖专 讗讚专讘讗 讗讻讬诇转 讛诪注砖专 讘讟讜诪讗转 讛诪注砖专 讞诪讬专 讬讜转专 诪讗讻讬诇转 转专讜诪讛 讟诪讗讛 砖讘诪注砖专 诇讜拽讛 讜讘转专讜诪讛 讗讬谞讜 诇讜拽讛 讜诇讻谉 驻讬专砖"讬 砖讘转专讜诪讛 讬砖 注讜讚 讗讬住讜专 讚讛讬讬谞讜 诇讟诪讗 讛转专讜诪讛 讜讘转专讜诪讛 讛讜讗 讚讻转讬讘 诪砖诪专转 讜诇讗 讘诪注砖专:





驻转讞 注讬谞讬诐

诪讟讛 讞讚讗 讛讜讗讬 讻转讘讜 讛转讜住驻讜转 讜驻诇讟讬 谉' 诇讬砖 砖谞注抓 讞专讘 讘讬谞讜 诇讘讬谞讛 讗讬讻讗 诇诪讬诪专 砖专讞讜拽 诪诪谞讛 讛讬讛 讘讬讜转专 讜讛讬讛 驻转讜讞 诇专"讛 砖诇讗 讛讬讛 诪砖讜诐 讬讞讜讚 讜讻讜'. 讜专讗讬转讬 诇讛专讘 诪拽专讗讬 拽讚砖 讚祝 住"讛 砖讻转讘 讚讻驻讬 讚讘专讬 讛转讜住驻讜转 讛诇诇讜 诪讗讬 拽砖讬讗 诇讬讛 诇讛专砖讘"讗 讘转砖讜讘讛 讚讗讞专 砖谞转讬讞讚讛 注诐 驻诇讟讬 讗讬讱 讛讞讝讬专讛 讚讜讚 讚讛讗 诇讗 谞转讬讞讚讛 注诐 驻诇讟讬 讜讻"讻 讘讬砖专砖 讬注拽讘 讚祝 拽诇"讝. 讜讗驻砖专 诇讜诪专 讚讛专砖讘"讗 讬诪讗谉 诇讜诪专 讻讚讘专讬 讛转讜住' 讻讬 专讞讜拽 讛讜讗 诪讗讚 砖讬谞讛讜讙 讻谉 驻诇讟讬 讘谉 诇讬砖 诇讬砖谉 注诪讛 转讚讬专 讘驻转讞 驻转讜讞 诇专"讛 讘讬诪讬 砖讗讜诇 讻讬 讬专讗 驻诇讟讬 诪砖讗讜诇 诇注砖讜转 讻谉 讘驻专住讜诐 转讚讬专 诇讬讝讛专 讗驻讬诇讜 诪讬讞讜讚. 讜注讜讚 讗驻砖专 诇讜诪专 讚讛专砖讘"讗 住讘专 讻讚注转 讛专诪"讛 讚讗诐 讙住 讘讛 讗祝 讻砖驻转讞 驻转讜讞 诇专"讛 讗讬讻讗 讬讞讜讚 讜注讜讚 讛讗专讻转讬 讘讝讛 讘住驻专讬 讛拽讟谉 讘专讻讬 讬讜住祝 讗"讛 住讬' 讟讜"讘 讜注"砖 讘住讬' 讝' 讗讜转 讞':

